cyanic-selkie/wikianc huggingface dataset:
ന്യൂറംബർഗ് നിയമങ്ങൾ
കുറിപ്പ്
ഹിറ്റ്‌ലർ തന്നെ ഒപ്പിട്ട ന്യൂറംബർഗ് നിയമങ്ങളുടെ ഒറിജിനൽ 1945-ൽ അമേരിക്കൻ പട്ടാളം കണ്ടെത്തുകയുണ്ടായി. നിയമവിരുദ്ധമായി അതു കൈവശം വച്ച ജനറൽ പാറ്റൻ അതു ലോസ് ആഞ്ചൽസിലെ ഹണ്ടിംഗ്ടൺ ലൈബ്രറിയ്ക്കു നൽകുകയും അതവിടെ ബോംബ് സ്ഫോടനമേൽക്കാത്ത കൂട്ടിൽ സൂക്ഷിക്കുകയും ചെയ്തു. ആഗസ്റ്റ് 2010 മുതൽ അത് വാഷിംഗ്ടണിലെ നാഷണൽ ആർക്കൈവ്സിൽ ഈ പ്രതി സൂക്ഷിച്ചിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:നാസിസം വർഗ്ഗം:ജൂതവിരോധം വർഗ്ഗം:നാസി ജർമ്മനി
ക്രിസ്റ്റഫർ നോളൻ
ഒരു ബ്രിട്ടീഷ് അമേരിക്കൻ ചലച്ചിത്ര സം‌വിധായകനും, നിർമ്മാതാവും തിരക്കഥാകൃത്തുമാണ് ക്രിസ്റ്റഫർ നോളൻ എന്നറിയപ്പെടുന്ന ക്രിസ്റ്റഫർ ജൊനാഥൻ ജെയിംസ് നോളൻ (ജനനം: ജൂലൈ 30 1970 ). നോളൻ സംവിധാനം ചെയ്ത, മികച്ച വാണിജ്യ വിജയങ്ങളായിരുന്ന എട്ടു ചലച്ചിത്രങ്ങളും കൂടി 350 കോടി യുഎസ് ഡോളർ നേടിയിട്ടുണ്ട്. കലാചിത്രങ്ങളും വാണിജ്യ ചിത്രങ്ങളും തമ്മിലുള്ള അന്തരം കുറക്കുന്നതരം ചിത്രങ്ങളാണ് നോളന്റേത്. ആഖ്യാനരീതിക്കും ആവിഷ്കാരത്തിലെ പരീക്ഷണങ്ങൾക്കും വളരെയധികം നിരൂപക പ്രശംസ നേടിയ സംവിധായകൻ കൂടിയാണ് ക്രിസ്റ്റഫർ നോളൻ.
1998ൽ പുറത്തിറങ്ങിയ സ്വതന്ത്ര സംവിധാന സംരംഭമായ ഫോളോയിംഗിലൂടെയാണ് നോളൻ ചലച്ചിത്രരംഗത്തേക്ക് പ്രവേശിച്ചത്. തുടർന്ന് 2000ൽ പുറത്തിറങ്ങിയ നിയോ നോയർ ചലച്ചിത്രമായ മെമെന്റോ യിലൂടെ ലോക പ്രശസ്തി നേടി. 2000-2009 ദശാബ്ദത്തിലെ ഏറ്റവും മികച്ച ചിത്രങ്ങളിൽ ഒന്നായി വിലയിരുത്തപ്പെട്ട ഈ ചിത്രത്തിലൂടെ നിരവധി പുരസ്കാരങ്ങളും 74ആമത് അക്കാദമി അവാർഡിലേക്ക് മികച്ച തിരക്കഥക്കുള്ള നാമനിർദ്ദേശവും നേടി. 2002ൽ വലിയ മുതൽ മുടക്കിൽ നിർമ്മിച്ച് മികച്ച് വിജയം നേടിയ ഇൻസോംനിയ സംവിധാനം ചെയ്തു. തുടർന്ന് വാർണർ ബ്രോസിനു വേണ്ടി ബാറ്റ്മാൻ സിനിമാ ത്രയമായ ബാറ്റ്മാൻ ബിഗിൻസ്(2005), ദ ഡാർക്ക് നൈറ്റ്(2008), ദ ഡാർക്ക് നൈറ്റ് റൈസസ്(2012) എന്നിവ സംവിധാനം ചെയ്തു. ഇതിനു പുറമേ ജനപ്രീതിയും പ്രേക്ഷക പ്രശംസയും ഒരുമിച്ച് നേടിയ ശാസ്ത്ര കൽപിത ചിത്രങ്ങളായ ദ പ്രസ്റ്റീജ്(2006), ഇൻസെപ്ഷൻ(2010), ഇന്റർസ്റ്റെല്ലാർ (2014) എന്നിവയും നോളൻ പുറത്തിറക്കി. രണ്ടാം ലോകമഹായുദ്ധത്തിലെ ഡൺകിർക്ക് ഒഴിപ്പിക്കലിനെ ആസ്പദമാക്കിയെടുത്ത, 2017 ജൂലൈയിൽ പുറത്തിങ്ങിയ ഡൺകിർക്ക് ആണു് നോളന്റെ പുതിയ ചിത്രം.
ആദ്യകാല ജീവിതം
1970 ജൂലൈ 30ന് ലണ്ടനിലാണ് ക്രിസ്റ്റഫർ നോളൻ ജനിച്ചത്. ബ്രിട്ടീഷുകാരനായിരുന്ന അച്ഛൻ ബ്രെൻഡൻ നോളന്റെ ജോലി പരസ്യത്തിന്റെ പകർപ്പെഴുത്തായിരുന്നു. അമേരിക്കക്കാരിയായ അമ്മ ക്രിസ്റ്റീന ഒരു എയർ ഹോസ്റ്റസായിരുന്നു. ചിക്കാഗോയിലും ലണ്ടനിലുമായി ക്രിസ്റ്റഫറിന്റെ ബാല്യം വിഭജിക്കപ്പെട്ടു. അതുകൊണ്ട് തന്നെ നോളന് രണ്ട് രാജ്യങ്ങളിലേയും പൗരത്വമുണ്ട്. ക്രിസ്റ്റഫറിന്റെ ജ്യേഷ്ഠ സഹോദരന്റെ പേര് മാത്യൂ എന്നായിരുന്നു. ഇളയ സഹോദരന്റേത് ജൊനാഥൻ എന്നും. അച്ഛന്റെ സൂപ്പർ 8 ക്യാമറ ഉപയോഗിച്ച് ഏഴാം വയസ്സിൽ തന്നെ ക്രിസ്റ്റഫർ ചലച്ചിത്ര സംവിധാനം ആരംഭിച്ചു. പതിനൊന്നാം വയസ്സിൽ ഒരു പ്രൊപഷണൽ ചലച്ചിത്രകാരനാകാൻ ക്രിസ്റ്റഫർ തീരുമാനിക്കുകയും ചെയ്തു.
ഹെയ്ലീബെറി ആൻഡ് ഇംപീരിയൽ സെർവീസ് കോളേജിൽ നിന്നായിരുന്നു നോളന്റെ വിദ്യാഭ്യാസം. ഹെർട്ട്ഫോർഡ് ഷെയറിലുള്ള ഹെർട്ട്ഫോർഡ് ഹീത്തിലെ ഒരു സ്വതന്ത്ര വിദ്യാലയമായിരുന്നു ഹെയ്ലീബറി. പിന്നീട് ലണ്ടൻ യൂനിവേഴ്സിറ്റി കോളേജിൽ (യുസിഎൽ) നോളൻ ബിഎ ഇംഗ്ലിഷിന് ചേർന്നു. സ്റ്റീൻബാക്ക് എഡിറ്റിംഗ് സ്വീറ്റും 16 എംഎം ക്യാമറകളുമടക്കം യുഎസിഎല്ലിലെ ചലച്ചിത്ര സൗകര്യങ്ങളായിരുന്നു നോളെനെ അവിടേക്ക് ആകർഷിച്ചത്. കോളേജ് യൂണിയന്റെ ഫിലിം സൊസൈറ്റി പ്രസിഡന്റായിരുന്ന നോളൻ, അക്കാലത്ത് കാമുകിയായിരുന്ന എമ്മ തോമസുമായി ചേർന്ന് 35 എംഎം ചിത്രങ്ങളുടെ പ്രദർശനം സംഘടിപ്പിക്കുകയും ലഭിച്ച പണമുപയോഗിച്ച് അവധിക്കാലത്ത് 16 എംഎം ചിത്രങ്ങൾ നിർമ്മിക്കുകയും ചെയ്തിരുന്നു.
ഇക്കാലത്ത് രണ്ട് ഹ്രസ്വചിത്രങ്ങളാണ് നോളൻ നിർമ്മിച്ചത്. 1989ൽ പുറത്തിറക്കിയ സർറിയലിസ്റ്റ് ചിത്രമായ ടറാന്റെല ആയിരുന്നു ഇതിൽ ആദ്യത്തേത്. 8എംഎം ചിത്രമായിരുന്ന ടറാന്റെല ബ്രിട്ടനിലെ പബ്ലിക് ബ്രോഡ്കാസ്റ്റിംഗ് സർവ്വീസിന്റെ സ്വതന്ത്ര ചിത്രപ്രദർശന പരിപാടിയായിരുന്ന ഇമേജ് യൂണിയനിലാണ് ആദ്യമായി പ്രദർശിപ്പിക്കപ്പെട്ടത്. 1995ൽ പുറത്തിറക്കിയ ലാർസെനി ആയിരുന്നു രണ്ടാമത്തേത്. കുറഞ്ഞ അഭിനേതാക്കളും സാങ്കേതികപ്രവർത്തകരുമോടൊപ്പം കറുപ്പിലും വെളുപ്പിലുമായാണ് ലാർസെനി ചിത്രീകരിച്ചത്. നോളൻ പണം മുടക്കി, സൊസൈറ്റിയുടെ ഉപകരണങ്ങൾ ഉപയോഗിച്ച് ചിത്രീകരിക്കപ്പെട്ട ഈ ചിത്രം 1996ലെ കേംബ്രിജ് ഫിലിം ഫെസ്റ്റിവലിൽ പ്രദർശിപ്പിക്കപ്പെട്ടു. യുസിഎല്ലിൽ നിന്നുള്ള മികച്ച ഹ്രസ്വചിത്രങ്ങളിലൊന്നായി ഈ ചിത്രം കരുതപ്പെടുന്നു.
സ്വകാര്യ ജീവിതം
യുസിഎല്ലിൽ വെച്ച് പരിചയപ്പെട്ട എമ്മ തോമസിനെയാണ് നോളൻ വിവാഹം ചെയ്തിരിക്കുന്നത്. നോളന്റെ എല്ലാ ചിത്രങ്ങളുടെയും നിർമ്മാതാവായ എമ്മ തോമസ്, നോളനുമായി ചേർന്ന് സ്ഥാപിച്ച ചലച്ചിത്ര നിർമ്മാണ കമ്പനിയാണ് സിൻകോപി ഇൻക്. നാലുകുട്ടികളുള്ള ഈ ദമ്പതികൾ ഇപ്പോൾ ലോസ് ആഞ്ചലസിലാണ് താമസിക്കുന്നത്.
നോളന് സ്വന്തമായി സെൽഫോണോ ഇമെയിൽ അക്കൗണ്ടോ ഇല്ല. ഒരിക്കൽ വാർണർ ബ്രോസ്. നോളന് ഒരു ഇമെയിൽ വിലാസം നൽകിയെങ്കിലും കുറേ കാലത്തേക്ക് നോളൻ ഇതിനെ കുറിച്ച് ബോധവാനായിരുന്നില്ല. പിന്നീട് തനിക്ക് ധാരാളം മെയിലുകൾ, പ്രധാനപ്പെട്ട വ്യക്തികളിൽ നിന്നും അല്ലാത്തതുമായി കിട്ടാറുണ്ടെന്നും എന്നാൽ താനത് പരിഗണിക്കാറില്ലെന്നും നോളൻ പറയുകയുണ്ടായി. താനുമായി ബന്ധപ്പെട്ടാൻ മെയിലയച്ചിട്ട് കാര്യമില്ലെന്നും നോളൻ വ്യക്തമാക്കി. സെൽഫോൺ വിഷയത്തിൽ താൻ പിന്തിരിപ്പൻ വാദിയോ സാങ്കേതികവിദ്യാ വിരോധിയോ അല്ലെന്നും താൽപര്യമില്ലാത്തതു കൊണ്ടാണ് സെൽഫോൺ ഉപയോഗിക്കാത്തതെന്നും നോളൻ വ്യക്തമാക്കിയിട്ടുണ്ട്. 1997ൽ ലോസ് ആഞ്ചലസിൽ താമസം ആരംഭിക്കുമ്പോൾ ആരും മൊബൈൽ ഉപയോഗിച്ചിരുന്നില്ലെന്നും, പിന്നീട് അതിനെ കുറിച്ച് ചിന്തിച്ചിട്ടില്ലെന്നുമാണ് മൊബൈൽ ഉപയോഗിക്കാത്തതിനുള്ള കാരണമായി നോളൻ ചൂണ്ടിക്കാട്ടിയിട്ടുള്ളത്.
ബഹുമതികൾ
ശാസ്ത്രകൽപ്പിത, സംഘട്ടന ചലച്ചിത്രങ്ങളുടെ രചയിതാവും സംവിധായകനുമായ നോളനെ വേൾഡ് സയൻസ് ഫിക്ഷൻ സൊസൈറ്റി (ഹ്യൂഗോ പുരസ്കാരം), സയൻസ് ഫിക്ഷൻ ആൻഡ് ഫാന്റസി റൈറ്റേഴ്സ് ഓഫ് അമേരിക്ക (നെബുല പുരസ്കാരം), അക്കാദമി ഓഫ് സയൻസ് ഫിക്ഷൻ, ഫാന്റസി & ഹൊറർ ഫിലിംസ് (സാറ്റേൺ പുരസ്കാരം) എന്നീ സംഘടനകൾ വിവിധ ബഹുമതികൾ നൽകി ആദരിച്ചിട്ടുണ്ട്.
നോളന്റെ ഫോളോയിംഗ് 1999ലെ സ്ലാംഡാൻസ് ചലച്ചിത്രമേളയിൽ പ്രദർശിപ്പിക്കപ്പെടുകയും ബ്ലാക്ക് & വൈറ്റ് പുരസ്കാരം നേടുകയും ചെയ്തിട്ടുണ്ട്. 2014ൽ ഈ ചലച്ചിത്രമേളയിൽ നിന്ന് ആദ്യത്തേയും എക്കാലത്തേയും സ്ഥാപകനുള്ള പുരസ്കാരം നോളന് ലഭിച്ചു. സ്ലാംഡാൻസ് അദ്ധ്യക്ഷനും സഹസ്ഥാപകനുമായ പീറ്റർ ബാക്സ്റ്ററാണ് ഈ പുരസ്കാരം നോളന് സമ്മാനിച്ചത്. 2001ൽ സൺഡാൻസ് ചലച്ചിത്രമേളയിൽ മെമെന്റോ എന്ന ചിത്രത്തിന് നോളനും സഹോദരൻ ജൊനാഥനും മികച്ച തിരക്കഥക്കുള്ള വാൾഡോ സാൾട്ട് അവാഡ് ലഭിച്ചിട്ടുണ്ട്. 2003ൽ പാം സ്പ്രിംഗ് അന്താരാഷ്ട്ര ചലച്ചിത്ര മേളയിൽ നിന്ന് നോളന് സോണി ബോണോ പുരസ്കാരം ലഭിച്ചു. നോളന് ചലച്ചിത്രമേഖലയിൽ സുദീർഘമായ ഭാവിയുണ്ടെന്ന് പ്രശംസിച്ചാണ് മേളയുടെ സംവിധായകനായ മിച്ച് ലെവൈൻ ഈ പുരസ്കാരം പ്രഖ്യാപിച്ചത്. 2006ൽ യുസിഎല്ലിന്റെ ഹോണററി ഫെലോ ബഹുമതി നോളന് ലഭിച്ചു. കല, സാഹിത്യം, ശാസ്ത്രം, പൊതു ജീവിതം, ബിസിനസ് എന്നീ മേഖലകളിൽ വ്യക്തിമുദ്ര പതിപ്പിക്കുന്നവർക്ക് നൽകുന്ന ബഹുമതിയാണിത്.
പുറമെ നിന്നുള്ള കണ്ണികൾ
വർഗ്ഗം:1970-ൽ ജനിച്ചവർ വർഗ്ഗം:ജൂലൈ 30-ന് ജനിച്ചവർ വർഗ്ഗം:ഹോളിവുഡ് ചലച്ചിത്ര സംവിധായകർ വർഗ്ഗം:ഇംഗ്ലീഷ് ചലച്ചിത്ര സംവിധായകർ വർഗ്ഗം:ബ്രിട്ടീഷ് ചലച്ചിത്രസംവിധായകർ
രജനി റായ്
ഇന്ത്യയിലെ കേന്ദ്ര ഭരണ പ്രദേശമായ പുതുച്ചേരിയിലെ മുൻ ലഫ്റ്റനന്റ് ഗവർണറായിരുന്നു രജനി റായ് (Rajani Rai). 1998 ഏപ്രിൽ മുതൽ 2002 ജൂലൈ വരെയുള്ള കാലയളവിൽ പുതുച്ചേരിയുടെ ലഫ്. ഗവർണറായി. മഹാരാഷ്ട്രയിലെ നാഗ്പൂർ സ്വദേശിനിയാണ്.
ആദ്യകാല ജീജിതം
1931 ഫെബ്രുവരി 14ന് മഹാരാഷ്ട്രയിൽ ജനിച്ചു.നാഗ്പൂർ മഹിള നഗരി സഹകാരി ബാങ്കിന്റെ സ്ഥാപകയാണ്. വനിതാ എജ്യുക്കേഷൻ സൊസൈറ്റി, ചിന്മയാനന്ദ ട്രസ്്റ്റ്, സ്ത്രീശക്തി പ്രതിഷ്ടാൻ എന്നീ സ്ഥാപനങ്ങളിൽ ഉദ്യോഗസ്ഥയായിരുന്നു. എൽഎഡി കോളേജ് പ്രിൻസിപ്പൾ ആയി പ്രവർത്തിച്ചു. ബിജെപിയുടെ മഹിളാ വിഭാഗത്തിന്റെ സജീവ പ്രവർത്തകയായിരുന്നു.
അന്ത്യം
2013 ഓഗസ്റ്റ് 29ന് അന്തരിച്ചു.
അവലംബം
വർഗ്ഗം:പുതുച്ചേരിയുടെ ലഫ്റ്റനന്റ് ഗവർണ്ണർമാർ വർഗ്ഗം:ഇന്ത്യയിലെ വനിതാ ഗവർണർമാർ
മേരി സിറിൻ ബർച്ച് ബ്രെക്കിൻഡ്രിഡ്ജ്
മേരി സിറിൻ ബർച്ച് ബ്രെക്കിൻ‍റിഡ്ജ് (ജീവിതകാലം : ആഗസ്റ്റ് 16, 1826 – ഒക്ടോബർ 8, 1907) അമേരിക്കൻ ഐക്യനാടുകളുടെ പതിനാലാമത്തെ വൈസ് പ്രസിഡൻറായിരുന്ന ജോൺ സി. ബ്രെക്കിൻഡ്രിഡ്ജിൻറെ പത്നിയും അദ്ദേഹം വൈസ് പ്രസിഡൻറായരുന്ന 1857 മാർച്ച് 4 മുതൽ 1861 മാർച്ച് 4 വരെ വൈറ്റ്ഹൌസിലെ സെക്കൻറ് ലേഡിയും ആയിരുന്നു.
ആദ്യകാലത്തെ ജീവിതം
മേരി സിറിൻ ബർച്ച് 1826 ആഗസ്റ്റ് 16 ന് കെൻറുക്കി സംസ്ഥാനത്തെ സ്കോട്ട് കൌണ്ടിയിലെ ജോർജ്ജ് ടൌണിൽ ക്ലിഫ്റ്റണ് റോഡ്സ് ബർച്ചിൻറെയും (മരണം 1834)   അലെതിയ വിലിയുടെയും (മരണം 1838)   മകളായി ജനിച്ചു. അവരുടെ ചെറുപ്പകാലത്തു തന്നെ മാതാപിതാക്കൾ മരണമടഞ്ഞിരുന്നു. ബോർഡിംഗ് സ്കൂളിലാണ് അവർ വിദ്യാഭ്യാസം ചെയ്തത്.
അവലംബം
വർഗ്ഗം:1826-ൽ ജനിച്ചവർ വർഗ്ഗം:1907-ൽ മരിച്ചവർ
ഉറി (കാശ്മീർ)
ഉറി ജമ്മു കാശ്മീരിലെ ബാരാമുള്ള ജില്ലയിൽ സ്ഥിതി ചെയ്യുന്ന ഒരു പട്ടണവും തെഹ്സിലുമാണ്. പാകിസ്താനുമായുള്ള നിയന്ത്രണരേഖയുടെ 10 കിലോമീറ്റർ (6.2 മൈൽ) കിഴക്കായി ഝലം നദിയുടെ ഇടതു കരയിലാണ് ഉറി പട്ടണം സ്ഥിതി ചെയ്യുന്നത്.
ജോഹാൻ ബാപ്റ്റിസ്റ്റ് ചിയാരി
സാൽസ്ബർഗിൽ ജനിച്ച ഒരു ഓസ്ട്രിയൻ ഗൈനക്കോളജിസ്റ്റും പ്രസവചികിത്സകനുമായിരുന്നു ജോഹാൻ ബാപ്റ്റിസ്റ്റ് ചിയാരി (ജീവിതകാലം: 15 ജൂൺ 1817 - 11 ഡിസംബർ 1854).
പാത്തോളജിസ്റ്റ് ഹാൻസ് ചിയാരി (1851-1916), റിനോലറിംഗോളജിസ്റ്റ് ഓട്ടോക്കാർ ചിയാരി (1853-1918) എന്നിവരുടെ പിതാവായിരുന്നു അദ്ദേഹം. ജോഹാൻ ക്ലീനിന്റെ മരുമകനായിരുന്നു അദ്ദേഹം. 1842 മുതൽ 1844 വരെയുള്ള കാലത്ത് വിയന്നയിലെ ആദ്യത്തെ പ്രസവചികിത്സാ ക്ലിനിക്കിൽ അസിസ്റ്റന്റായി അദ്ദേഹം ജോലി ചെയ്തിരുന്നു.
കാൾ വോൺ ബ്രൗൺ-ഫെർൺവാൾഡ് (1822-1891), ജോസഫ് സ്പാത്ത് (1823-1896) എന്നിവർക്കൊപ്പം, ചിയാരി "ക്ലിനിക് ഡെർ ഗെബർട്‌ഷിൽഫ് ആൻഡ് ഗൈനക്കോളജി"]] എന്ന പേരിലുള്ള പ്രസവചികിത്സയെക്കുറിച്ചുള്ള ഒരു പ്രധാന കൈപ്പുസ്തകത്തിന്റെ സഹ-പ്രസാധകനായിരുന്നു. ഇഗ്നാസ് ഫിലിപ്പ് സെമ്മൽവീസിന്റെ (1818-1865) ശുചിത്വത്തെക്കുറിച്ചും പ്രസവ പനിയുടെ വ്യാപനം തടയുന്നതിനെക്കുറിച്ചും സിദ്ധാന്തങ്ങൾ ആദ്യമായി അവതരിപ്പിച്ചത് ഈ പാഠപുസ്തകമാണ്. ജർമ്മൻ ഗൈനക്കോളജിസ്റ്റായ റിച്ചാർഡ് ഫ്രോമെൽക്കൊപ്പം (1854-1912) "ചിയാരി-ഫ്രോമൽ സിൻഡ്രോം" എന്ന് പേരിട്ട ഒരു രോഗാവസ്ഥ അദ്ദേഹം വിവരിച്ചു. പ്രസവത്തിനു ശേഷമുള്ള ഒരു രോഗമാണിത്, ഇത് പ്രസവാനന്തര ഗാലക്റ്റോറിയ - അമെനോറിയ സിൻഡ്രോം എന്നും അറിയപ്പെടുന്നു.
അവലംബം
വർഗ്ഗം:1854-ൽ മരിച്ചവർ വർഗ്ഗം:1817-ൽ ജനിച്ചവർ
കൈതക്കള്ളൻ
കൈതക്കള്ളൻ എന്ന പക്ഷി ആംഗലത്തിൽ Clamorous Reed Warbler എന്നു വിളിക്കപ്പെടുന്നു. ഈ പക്ഷിയുടെ ശാസ്ത്രീയ നാമം Acrocephalus stentoreus എന്നാണ്.
വിതരണം
പാകിസ്താൻ, അഫ്ഗാനിസ്ഥാൻ, വടക്കെ ഇന്ത്യ എന്നിവിടങ്ങളിൽ പ്രജനനം നടത്തുന്ന ഇനങ്ങൾ തണുപ്പുകാലത്ത് തെക്കേ ഇന്ത്യ, ശ്രീലങ്ക എന്നിവിടങ്ങളിലേക്ക് ദേശാടനം നടത്തുന്നു.
വിവരണം
18-20 സെ.മീ നീളം ഉണ്ടാവും. വരകളില്ലാത്ത തവിട്ടു നിറത്തിലുള്ള മുകൾ വശം. നെറ്റി പരന്നതാണ്. ബലമുള്ള കൂർത്ത കൊക്കുകൾ ഉണ്ട്.
അവലംബം
വർഗ്ഗം:പാകിസ്താനിലെ പക്ഷികൾ‎ വർഗ്ഗം:ഇന്ത്യയിലെ പക്ഷികൾ വർഗ്ഗം:അഫ്ഗാനിസ്താനിലെ പക്ഷികൾ
ഷിഡ്‌സ്യൂ കാറ്റോ
ഇരുപതാം നൂറ്റാണ്ടിലെ ജാപ്പനീസ് ഫെമിനിസ്റ്റും ജനന നിയന്ത്രണ പ്രസ്ഥാനത്തിന്റെ തുടക്കക്കാരിയും ജപ്പാനിലെ ഡയറ്റിലേക്ക് തിരഞ്ഞെടുക്കപ്പെട്ട ആദ്യത്തെ സ്ത്രീകളിൽ ഒരാളുമാണ് ഷിഡ്‌സു കാറ്റോ  (加藤 シ ō ō, മാർച്ച് 2, 1897 - ഡിസംബർ 22, 2001). ഷിഡ്‌സു ഇഷിമോട്ടോ എന്നും അറിയപ്പെടുന്നു.
ആദ്യകാലജീവിതം
1897 മാർച്ച് 2 ന് ജപ്പാനിൽ ഒരു സമ്പന്നരായ മുൻ സമുറായി കുടുംബത്തിൽ ജനിച്ചു. അമ്മ സൂറമി തോഷിക്കോയും ടോക്കിയോ ഇംപീരിയൽ യൂണിവേഴ്‌സിറ്റിയിൽ നിന്ന് വിദ്യാഭ്യാസവും പരിശീലനവും നേടിയ വിജയകരമായ എഞ്ചിനീയറായിരുന്ന അവരുടെ പിതാവ് ഹിരോട്ട റിതാര ശ്രദ്ധേയമായതും ഉന്നത വിദ്യാഭ്യാസമുള്ളതുമായ ഒരു കുടുംബത്തിൽ നിന്നാണ് വന്നത്. ഹിരോട്ട ജോലിക്കായി പടിഞ്ഞാറൻ രാജ്യങ്ങളിലേക്ക് പതിവായി യാത്ര ചെയ്തിരുന്നതിനാൽ കാറ്റോയും കുടുംബവും പാശ്ചാത്യ കാര്യങ്ങളുമായി പരിചിതരായിരുന്നു. പതിനേഴാം വയസ്സിൽ, സാമൂഹ്യ പരിഷ്കരണത്തിൽ താല്പര്യമുള്ള ഒരു ക്രിസ്ത്യൻ മാനവികവാദിയായ ബാരൻ കെയ്‌കിച്ചി ഇഷിമോട്ടോയെ (石 ō ō) കാറ്റെ വിവാഹം കഴിച്ചു. അദ്ദേഹം ഇഷിമോട്ടോ ഷിൻറോകുവിന്റെ മകനായിരുന്നു.
യുണൈറ്റഡ് സ്റ്റേറ്റ്സിലേക്ക് മാറുന്നു
അവരുടെ വിവാഹത്തിന് തൊട്ടുപിന്നാലെ, കാറ്റോയും (അന്ന് ഇഷിമോട്ടോ) അവരുടെ ഭർത്താവും ക്യുഷുവിലെ മൈക്ക് കൽക്കരിപ്പാടത്തേക്ക് മാറി. മൂന്ന് വർഷക്കാലം, അവിടെയുള്ള സ്ത്രീകളും പുരുഷന്മാരും ജോലി ചെയ്യുന്ന ഭയാനകമായ അവസ്ഥകൾക്ക് അവർ സാക്ഷ്യം വഹിച്ചു. ഈ അനുഭവം കാറ്റോയ്ക്കും അവരുടെ ഭർത്താവിനും ആരോഗ്യപരമായ തകർച്ചയിൽ കലാശിച്ചു. ഇത് ദമ്പതികളെ 1919-ൽ യുണൈറ്റഡ് സ്റ്റേറ്റ്സിലേക്ക് മാറ്റാൻ പ്രേരിപ്പിച്ചു. യുണൈറ്റഡ് സ്റ്റേറ്റ്സിൽ, ബാരൺ ഇഷിമോട്ടോ ക്രിസ്ത്യൻ മാനവികതയിൽ നിന്ന് കൂടുതൽ തീവ്രമായ കമ്മ്യൂണിസ്റ്റ് നിലപാടിലേക്ക് മാറാൻ തുടങ്ങി. ഇന്റർനാഷണൽ ലേബർ ഓർഗനൈസേഷന്റെ ഒരു കോൺഫറൻസിലേക്കുള്ള ജാപ്പനീസ് പ്രതിനിധികളുടെ കൺസൾട്ടന്റും വ്യാഖ്യാതാവുമായി പ്രവർത്തിക്കാൻ ഭർത്താവ് വാഷിംഗ്ടൺ ഡിസിയിലേക്ക് പോയതോടെ കാറ്റോ കൂടുതൽ സ്വതന്ത്രമായ ജീവിതം നയിക്കാൻ തുടങ്ങി. ഈ സമയത്ത്, കാറ്റോ ഒരു ടെൻമെന്റ് അപ്പാർട്ട്മെന്റിൽ താമസിക്കുകയും സെക്രട്ടേറിയൽ, ഇംഗ്ലീഷ് കോഴ്‌സുകളിൽ ചേരുകയും ചെയ്തു. ഈ സമയത്താണ് കാറ്റോ തന്റെ ഭർത്താവിന്റെ സോഷ്യലിസ്റ്റ് പരിചയക്കാരുമായി ഇടപഴകാൻ തുടങ്ങിയത്. ഇത് ഒടുവിൽ മാർഗരറ്റ് സാംഗറെ കാണുന്നതിന് അവളെ നയിച്ചു. ജപ്പാനിലേക്ക് മടങ്ങിയെത്തിയപ്പോൾ ഒരു ജനന നിയന്ത്രണ പ്രസ്ഥാനം രൂപീകരിക്കാനുള്ള കാറ്റോയുടെ തീരുമാനത്തിന് പ്രചോദനമായത് സാംഗറുമായുള്ള ഈ കൂടിക്കാഴ്ചയാണ്.
ജി.എസ്. ജയകുമാർ
2018 ലെ കേരള ഫോക്‌ലോർ അക്കാദമി  യുവപ്രതിഭ പുരസ്കാരം നേടിയ കലാകാരനാണ് മാവേലിക്കര ചെട്ടികുളങ്ങര കടവൂർ ഉണ്ണിച്ചിരേത്ത്  '''ജി.എസ്. ജയകുമാർ'''. കുലത്തൊഴിലായ നാഗക്കളമെഴുത്തിലും പുള്ളുവൻപാട്ടിലും സജീവമാണ്.
ജീവിതരേഖ
ചെട്ടികുളങ്ങര ദേവീ ക്ഷേത്രത്തിൽ പുള്ളുവൻപാട്ട് നടത്തുന്നത് ഉണ്ണിച്ചിരേത്ത് കുടുംബക്കാരാണ്.
ഭാര്യ:ശാലിനി. മക്കൾ: ജഗദീശ്വർ, ജഗൽപ്രദ.
അവലംബം
വർഗ്ഗം:നാടൻ കലകളുടെ അവതാരകർ വർഗ്ഗം:ഫോക്‌ലോർ അക്കാദമി പുരസ്‌കാരം ലഭിച്ചവർ
പരേഷ് മൊകാശി
മറാഠിയിലെ ഒരു സിനിമസംവിധായകനും നിർമാതാവും നടനും നാടകപ്രവർത്തകനും ആണ് പരേഷ് മൊകാശി (Paresh Mokashi) (ജനനം ഫെബൃവരി 6- 1969). ഇന്ത്യൻ സിനിമയുടെ പിതാവായി കണക്കാക്ക്പ്പെടുന്ന ദാദാസാഹിബ് ഫാൽക്കെയുടെ ജീവിതത്തെയും അദ്ദേഹത്തിന്റെ ആദ്യസിനിമാസംരംഭമായ രാജാ ഹരിശ്ചന്ദ്ര എന്ന സിനിമയുടെ നിർമ്മാണത്തെയും അടിസ്ഥാനമാക്കിയുള്ള ഹരിശ്ചന്ദ്രജി ഫാക്ടറി എന്ന സിനിമ 2009 -ൽ സംവിധാനം ചെയ്തു. നിരവധി പുരസ്കാരങ്ങൾ നേടിയ ഈ സിനിമ 82 -മത് അക്കാഡമി പുരസ്കാരതിരഞ്ഞെടുപ്പിൽ മികച്ച അന്യഭാഷാ ചിത്രത്തിനായുള്ള ഇന്ത്യൻ നാമനിർദ്ദേശത്തിൽ ഉൾപ്പെട്ടു.
മൊകാശിയുടെ അടുത്തചിത്രമായ എലിസബത്ത് ഏകാദശി 2014 നവമ്പർ 14 ശിശുദിനത്തിൽപുറത്തിറങ്ങി. നിരൂപകപ്രശംസയും മികച്ച സാമ്പത്തികലാഭവും നേടിയ ഈ സിനിമ ഗോവയിൽ വെച്ച് നടക്കുന്ന ഇന്ത്യൻ അന്താരാഷ്ട്രചലചിത്രോത്സവത്തിലെ ഉദ്ഘാടനചിത്രമായി തിരഞ്ഞെടുക്കപ്പെട്ടു. ഈ ചിത്രം 2015 -ലെ മികച്ച കുട്ടികളുടെ ചിത്രത്തിനുള്ള ദേശീയപുരസ്കാരം നേടി.
പുറത്തേക്കുള്ള കണ്ണികൾ
വർഗ്ഗം:ചലച്ചിത്രസംവിധായകർ വർഗ്ഗം:1969-ൽ ജനിച്ചവർ വർഗ്ഗം:ഇന്ത്യൻ ചലച്ചിത്രസംവിധായകർ വർഗ്ഗം:മറാഠികൾ വർഗ്ഗം:മറാഠി ചലച്ചിത്ര സംവിധായകർ വർഗ്ഗം:ദേശീയ ചലച്ചിത്ര അവാർഡ് ലഭിച്ചവർ
ദേ ഡോണ്ട് കെയർ എബൌട്ട് അസ്
മൈക്കൽ ജാക്സന്റെ ഹിസ്റ്ററി:പാസ്റ്റ്, പ്രസന്റ് ആൻഡ്‌ ഫ്യൂച്ചർ, ബുക്ക്‌ ഒന്ന് എന്ന ആൽബത്തിലെ അഞ്ചാമത്തെ സിംഗിൾ ആണ് '''ദേ ഡോണ്ട് കെയർ എബൌട്ട് അസ് ' ". 1995 ജൂൺ 16 ന് പുറത്തിറങ്ങിയ ഇതൊരു  പ്രതിഷേധ ഗാനമാണ്. മൈക്കിൾ ജാക്സൺ രചിച്ചതിൽ വച്ച് ഏറ്റവും വിവാദപരമായ ഈ ഗാനത്തിന് അമേരിക്കയിൽ നിരവധി മാധ്യമ ആരോപണങ്ങൾ നേരിടേണ്ടി വന്നിട്ടുണ്ട്. ഇവയിൽ പ്രധാനമായിരുന്നു ഗാനത്തിൽ ജൂതവിരുദ്ധമായ വരികൾ അടങ്ങിയിട്ടുണ്ടെന്നത്. തുടർന്ന്  ജാക്സൺ ഒന്നിലധികം ക്ഷമാപണം നൽകുകയും വരികളിൽ  മാറ്റം വരുത്തി ഗാനം വീണ്ടും റിക്കോർഡ് ചെയ്യപ്പെടുകയുമുണ്ടായി. എന്നിരുന്നാലും ഇത്തരം ആരോപണങ്ങളെ ജാക്സൺ എതിർത്തു. അവലോകനങ്ങൾ മനപൂർവ്വമോ  അല്ലാതെയോ പാട്ടിന്റെ സന്ദർഭത്തെ തെറ്റായി വ്യാഖ്യാനിച്ചുവെന്ന് വാദിച്ചു.
സ്പൈക്ക് ലീ സംവിധാനം ചെയ്ത രണ്ട് സംഗീത വീഡിയോകൾ ആണ് "ദേ ഡോണ്ട് കെയർ എബൌട്ട് അസ്" ഗാനത്തിനുണ്ടായിരുന്നത്. ആദ്യം രണ്ടു ചിത്രീകരണം നടന്നത് ബ്രസീൽ, ലെ പെലൊഉരിംഹൊ, എന്ന സാൽവഡോറിലെ  ചരിത്രപ്രാധാന്യമുള്ള കേന്ദ്രത്തിലും റിയോ ഡി ജനീറോ യിലെ ഫവെല യിലെ ഡോണ മാർത്ത എന്നറിയപ്പെടുന്ന സ്ഥലത്തുമായിരുന്നു. സംസ്ഥാന അധികൃതർ ഈ ഗാനത്തിന്റെ ഷൂട്ടിംഗ് 2004 ലെ ഒളിമ്പിക്സ് അരങ്ങേറുന്ന റിയോ ഡി ജനീറോയുടെ പ്രതിച്ഛായയെയും സാധ്യതകളെയും തകർക്കും എന്നു ഭയന്നു. എന്നിട്ടും, പ്രദേശവാസികൾ ഗായകനെ കണ്ടതിൽ സന്തോഷിക്കുകയും, അവരുടെ പ്രശ്നങ്ങൾ കൂടുതൽ ജനങ്ങളിലേക്ക് എത്തുകയും ചെയ്യുമെന്ന് പ്രതീക്ഷിക്കുകയും ചെയ്തു. രണ്ടാമത്തെ വീഡിയോ ജയിലിൽ ചിത്രീകരിക്കുകയും മനുഷ്യാവകാശ ലംഘനത്തെക്കുറിച്ചുള്ള ഒന്നിലധികം പരാമർശങ്ങളുടെ വീഡിയോ രൂപത്തിൽ ഉൾക്കൊള്ളുകയും ചെയ്തു.
വാണിജ്യപരമായി, "ദേ ഡോണ്ട് കെയർ എബൌട്ട് അസ് " എന്നത് എല്ലാ യൂറോപ്യൻ രാജ്യങ്ങളിലും സംഗീത ചാർട്ടുകളിലെ ആദ്യ  മികച്ച പത്ത് ഹിറ്റുകളിൽ ഇടം പിടിച്ചു. ചെക്ക് റിപ്പബ്ലിക്, ജർമ്മനി, ഹംഗറി, ഇറ്റലി എന്നിവിടങ്ങളിൽ ഈ ഗാനം ഒന്നാം സ്ഥാനത്തെത്തി. യു‌എസിൽ‌, ഈ ഗാനം ബിൽ‌ബോർഡ് ഹോട്ട് 100 ൽ 30 ആം സ്ഥാനത്തെത്തി.
ഈ ഗാനം വിവിധ സർക്കാരുകൾക്കെതിരെയും പോലീസ്‌കാർക്കുമെതിരായ പ്രധിഷേധ സമരങ്ങളിലും, ആഫ്രിക്കൻ-അമേരിക്കൻ ജനവിഭാഗങ്ങളിലെ കറുത്തവർക്കെതിരെ നടക്കുന്ന സംഘടിതമായ ആക്രമണങ്ങൾ, വർണ്ണ വിവേചനം എന്നിവക്കെതിരെയുള്ള അന്താരാഷ്ട്ര തലത്തിലുള്ള മുന്നേറ്റമായ ബ്ലാക്ക് ലൈവ്സ് മാറ്റെർ പ്രതിഷേധങ്ങളിലും വ്യാപകമായി ഉപയോഗിച്ച് വരുന്നുണ്ട്.
അവലംബം
വർഗ്ഗം:മൈക്കൽ ജാക്സൺ വർഗ്ഗം:പോപ് ഗാനങ്ങൾ വർഗ്ഗം:Articles with hAudio microformats
വിജയ് ഭട്കർ
കമ്പ്യൂട്ടർ ശാസ്ത്രജഞനും ഇന്ത്യയുടെ സൂപ്പർ കമ്പ്യൂട്ടറിന്റെ ഉപജ്ഞാതാവുമാണ് '''വിജയ് പി. ഭട്കർ'''. 2015 ൽ പത്മവിഭൂഷൺ ലഭിച്ചു.
ജീവിതരേഖ
ഭാരതത്തിൽ ആദ്യമായി നിർമ്മിച്ച പരം 10000 സൂപ്പർ കംപ്യൂട്ടറിൻറെ ഉപജ്ഞാതാവാണ്. വിജ്ഞാൻ ഭാരതി പ്രസിഡന്റായും പ്രവർത്തിച്ചിരുന്നു.
പുറം കണ്ണികൾ
വർഗ്ഗം:ഇന്ത്യയിലെ കമ്പ്യൂട്ടർ ശാസ്ത്രജ്ഞർ വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:പത്മവിഭൂഷൺ പുരസ്കാരം ലഭിച്ചവർ വർഗ്ഗം:1946-ൽ ജനിച്ചവർ വർഗ്ഗം:ഒക്ടോബർ 11-ന് ജനിച്ചവർ
ലിഡിയ വീവേഴ്സ്
ന്യൂസിലാന്റ് സാഹിത്യ നിരൂപക, ഇംഗ്ലീഷ് ഭാഷാ സാഹിത്യ ചരിത്രകാരി, പത്രാധിപർ, പുസ്തക നിരൂപക എന്നീ നിലകളിൽ പ്രവർത്തിച്ച വ്യക്തിയാണ് ലിഡിയ ജോയ്സ് വീവേഴ്സ് (ജനനം 1950). റോയൽ സൊസൈറ്റി ഓഫ് ന്യൂസിലാന്റിന്റെ 150 വാക്കുകളിൽ 150 വനിതകൾ എന്ന പട്ടികയിൽ ഉൾപ്പെട്ട വ്യക്തിയാണ് ലിഡിയ.
ജീവചരിത്രം
ലിഡിയ 1953 ൽ നെതർലാൻഡിൽ നിന്ന് ന്യൂസിലൻഡിലേക്ക് താമസം മാറി.
ന്യൂസിലാന്റ് ബുക്ക് കൗൺസിലിന്റെ മുൻ വൈസ് പ്രസിഡന്റായിരുന്നു ലിഡിയ. ഇപ്പോൾ നാഷണൽ ലൈബ്രറിയുടെ ട്രസ്റ്റികളുടെ അദ്ധ്യക്ഷയാണ്. ആർട്സ് ഫൗണ്ടേഷൻ ഓഫ് ന്യൂസിലാന്റിന്റെ ലോറേറ്റ് അവാർഡിന്റെ 2001 ലെ സെലക്ഷൻ പാനലിൽ അംഗമായിരുന്നു. കൂടാതെ ക്രിയേറ്റീവ് ന്യൂസിലാന്റിലെ ആർട്സ് ബോർഡ് അംഗവുമാണ്.
വെല്ലിംഗ്ടൺ വിക്ടോറിയ യൂണിവേഴ്സിറ്റിയിലെ സ്റ്റൗട്ട് റിസർച്ച് സെന്ററിന്റെ ഡയറക്ടറാണ് ലിഡിയ. നാഷണൽ റേഡിയോയിലും പ്രധാന പത്രങ്ങൾ, ജേണലുകൾ, മാസികകൾ എന്നിവയിലും ഒൻപത് മുതൽ ഉച്ചവരെ പുസ്തകങ്ങൾ അവലോകനം ചെയ്യുന്നു.
വെവർസ് വെല്ലിംഗ്ടണിൽ താമസിക്കുന്നു.
പുറത്തേക്കുള്ള കണ്ണികൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1950-ൽ ജനിച്ചവർ
ഉസ്താദ് ഈസ
ഉസ്താദ് ഈസ. മുഴുവൻ നാമം: ഉസ്താദ് ഈസാ ശീറാസി.(Ustad Isa Shirazi, Persian: استاد عيسى شیرازی)‎‎ താജ് മഹലിന്റെ ശില്പികളിലൊരാൾ. പേർഷ്യയിലെ ഷീറാസ് എന്ന സ്ഥലത്തു നിന്ന് താജ് മഹലിന്റെ നിർമ്മാണത്തിന്നയി ഷാജഹാൻ ചക്രവർത്തി വരുത്തിച്ച എൻജിനീയർ ആണ് ഇദ്ദേഹം. എന്നാൽ ഇദ്ദേഹത്തിന്റെ യഥാർത്ഥ നാമവും ജന്മ സ്ഥലവും തെളിയിക്കുന്നതിനുള്ള വ്യക്തമായ രേഖകൾ ലഭ്യമല്ല. താജിന്റെ ചരിത്രം അന്വേഷിച്ച പാശ്ചാത്യ ചരിത്രകാരന്മാർ ഇദ്ദേഹം ഒരു ഫ്രഞ്ച് എൻജിനീയർ ആയിരുന്നു എന്ന് അവകാശപ്പെട്ടിട്ടുണ്ട്. ആസ്റ്റിൻ ദെ ബോർദോ എന്ന ഫ്രഞ്ച് എൻജിനീയർ ആയിരുന്നു ഇദ്ദേഹം എന്നും പണ്ഡിതൻ എന്ന അർത്ഥത്തിൽ ഉസ്താദ് എന്നും ക്രിസ്ത്യൻ എന്ന അർത്ഥത്തിൽ ഈസാ എന്നും വിളിക്കപ്പെട്ടു എന്ന് വില്ല്യം സ്ലീമൻ റാംബിൾസ് ആൻഡ് റീകളക്ഷൻസ് ഒഫ് അൻ ഇന്ത്യൻ ഒഫീഷ്യൽ എന്ന തന്റെ ഗ്രന്ഥത്തിൽ പറയുന്നുണ്ട്. മുഹമ്മദ് ഈസ എഫൻഡി എന്ന പേരിലും ഉസ്താദ് ഈസ അറിയപ്പെടുന്നു. ഉസ്താദ് ഈസ തുർക്കിയിലെ റം എന്ന സ്ഥലത്തു നിന്നും വന്ന ആളാണെന്നും ചില ചരിത്രകാരന്മാർ പറയുന്നുണ്ട്. ഈ ചരിത്രകാരന്മാർ അതിനായി ഉദ്ദരിക്കുന്ന തെളിവ് എഫൻഡി എന്നത് ഓട്ടൊമൻ സാമ്രാജ്യത്തിലെ ഒരു ബിരുദ സംജ്ഞയാണെന്നാണ് എന്നതാണ്. യൂറോപിന്റേയും ഏഷ്യയുടെയും വാസ്തു വിദ്യയുടെ സമ്മേളനമായ താജ് മഹൽ നിർമ്മിച്ചത് രണ്ട് വൻകരകളുടേയും വാസ്തു വിദ്യ അറിയുന്ന ഒരാളോ അതിൽ കൂടുതൽ ആളുകളോ ആകാമെന്നു ചിലർ കരുതുന്നു. മുഹമ്മദ് ഈസ എഫൻഡി എന്നയാളാണ് താജിന്റെ മുഖ്യ ശില്പി എന്നും ആ ഇനത്തിൽ അദ്ദേഹം ആയിരം രൂപ പ്രതിമാസം കൈപറ്റിയിരുന്നു എന്നും ഡോക്ടർ ബർഗസ് തന്റെ ചരിത്ര നിരീക്ഷണങ്ങളിൽ പറയുന്നുണ്ട്.
താജ്മഹലിൻറെ മുഖ്യശിൽപി ഉസ്താദ് ഈസ എന്നതായിരുന്നു പൊതുവെ പ്രചാരം ലഭിച്ചിരുന്നത്. എന്നാൽ പ്രധാന ശില്പി ഉസ്താദ് അഹ്മദ് ലാഹോരിയാണ്.
ഇതും കാണുക
ഉസ്താദ് അഹ്മദ് ലാഹോരി
ഷാജഹാൻ
അവലംബം
വർഗ്ഗം:മുഗൾ ഉദ്യോഗസ്ഥർ വർഗ്ഗം:അപൂർണ്ണ ജീവചരിത്രങ്ങൾ
നിയാസ് ചോല
കേരളത്തിലെ ശ്രദ്ധേയനായ ഒരു അധ്യാപകനാണ് നിയാസ് ചോല. ദേശീയ അധ്യാപക അവാർഡ് ഉൾപ്പെടെ മികച്ച അധ്യാപകനുള്ള വിവിധ പുരസ്കാരങ്ങൾ ഇദ്ദേഹത്തിന് ലഭിച്ചിട്ടുണ്ട്. കോഴിക്കോട് ജില്ലയിലെ കാരന്തൂർ മർകസ് ഹയർസെക്കണ്ടറി സ്കൂളിലെ അധ്യാപകനാണ് സ്‌കൂൾ വിദ്യാർഥികൾക്കായി പഠനം രസകരവും ആകർഷകവുമാക്കാൻ വിവിധ വിഷയങ്ങളിലെ അടിസ്ഥാന തത്ത്വങ്ങളും പ്രയാസകരമായ വിവിധ പ്രമേയങ്ങളും ഉൾകൊള്ളിച്ച്‌ 45 പഠന ഗാനങ്ങൾ തയ്യാറാക്കിയും ശ്രദ്ധേയമായിട്ടുണ്ട്.
ജീവിത രേഖ
ചെറുവാടി കട്ടയാട്ട് വീട്ടിൽ ചോല ഉണ്ണിമോയിൻ കുട്ടി ആണ് പിതാവ്. മാതാവ് കെ.എം ഖദീജ.
പാഠ്യേതര പ്രവർത്തനങ്ങൾ
ശാസ്‌ത്ര വിഷയ അധ്യാപകൻ എന്നതിന് പുറമെ കായികാധ്യാപകൻ, തൊഴിൽ പരിശീലകൻ, സംഗീത അധ്യാപകൻ എന്നിങ്ങനെ വിവിധ മേഖലയിൽ ഇദ്ദേഹം യോഗ്യത നേടിയിട്ടുണ്ട്. 1997 മുതലാണ് കോഴിക്കോട് കാരന്തൂർ മർകസ്‌ ഹയർസെക്കൻഡറി സ്‌കൂളിൽ ശാസ്‌ത്രധ്യാപനായി ചേർന്നത്. പഠന ബോധനോപകരണങ്ങളുടെ നിർമ്മാണത്തില്ലും കഴിവ് തെളിയിച്ചിട്ടുണ്ട്. മദ്രസാ വിദ്യാർത്ഥികൾക്കുള്ള നിരവധി സിഡികളും പുറത്തിറക്കിയിട്ടുണ്ട്.
അവലംബം
വർഗ്ഗം:കേരളത്തിലെ അദ്ധ്യാപകർ വർഗ്ഗം:ദേശീയ പുരസ്കാരം നേടിയ കേരളത്തിലെ വ്യക്തികൾ വർഗ്ഗം:മർകസ്
കാർഷികചരിത്രം
മനുഷ്യവംശം എങ്ങനെ ചെടികളെയും ജീവജാലങ്ങളെയും ഇണക്കിയും മെരുക്കിയും എടുത്തുവെന്നും എങ്ങനെ അവയെ ഫലപ്രദമായി വളർത്തിയെടുക്കാനുള്ള സങ്കേതങ്ങൾ വികസിപ്പിച്ചുവെന്നും കാർഷികചരിത്രം രേഖപ്പെടുത്തുന്നു. കൃഷി ലോകവ്യാപകമായി പല സ്ഥലങ്ങളിൽ സ്വതന്ത്രമായി വികസിച്ചു വന്നതാണ്. ലോകത്തെ പതിനൊന്ന് വ്യത്യസ്ത മേഖലകളെങ്കിലും കൃഷിയുടെ ഉത്ഭവസ്ഥാനങ്ങളായി നമുക്ക് ചൂണ്ടിക്കാട്ടാൻ കഴിയും.
മനുഷ്യൻ ബിസി 20000 മുതലെങ്കിലും കാട്ടുധാന്യങ്ങൾ ശേഖരിച്ച് ഭക്ഷിച്ചിരുന്നു. ബിസി 9500 നോടടുത്ത് ശാം മേഖലയിൽ എട്ട് നിയോലിത്തിക് സ്ഥാപക ധാന്യങ്ങളായ എമ്മെർ ഗോതമ്പ്, എയ്ൻകോൺ ഗോതമ്പ്, ബാർലി, പട്ടാണിപ്പയർ,തുവര പരിപ്പ്, ബിറ്റർ വെച്, കടല, ചണം എന്നിവ കൃഷി ചെയ്തിരുന്നു. വരക് ഇതിനു മുൻപേ കൃഷി ചെയ്തിരുന്നതായി കരുതുന്നുണ്ടെങ്കിലും തർക്കവിധേയമാണ്. ബിസി 6200 മുതൽ ചൈനയിൽ നെല്ല് കൃഷി ചെയ്തിരുന്നു. ചെറുപയർ, സോയ,അസുകി പയർ മുതലായവയും അവിടെ കൃഷി ചെയ്തിരുന്നു. മെസപ്പൊട്ടേമിയയിലാണ് ആദ്യമായി പന്നികളെ ഇണക്കിവളർത്താൻ തുടങ്ങിയത്. ബിസി 11000-ത്തോടടുപ്പിച്ചായിരുന്നു അത്. പിന്നീട് ചെമ്മരിയാടുകളെയാണ് അവർ മെരുക്കിയത്. ബിസി 8500-ൽ ഇന്നത്തെ തുർക്കിയിലും പാകിസ്താനിലും ആണ് ആദ്യമായി കന്നുകാലികൾ മെരുക്കപ്പെട്ടത്. ബിസി 7000ത്തോടടുപ്പിച്ച് ന്യൂ ഗിനിയയിൽ കരിമ്പും ചില കിഴങ്ങുവർഗ്ഗങ്ങളും കൃഷി ചെയ്യാനാരംഭിച്ചു. ആഫ്രിക്കയിലെ സഹേൽ മേഖലയിൽ ബിസി 5000 ത്തിൽ മണിച്ചോളം കൃഷി ആരംഭിച്ചു. 8000 ബിസിക്കും 5000 ബിസിക്കും ഇടയിൽ തെക്കേ അമേരിക്കയിലെ ആൻഡീസ്‌ മേഖലയിൽ ഉരുളക്കിഴങ്ങ് ആദ്യമായി കാർഷികവത്കരിക്കപ്പെട്ടു. കൂടെ ബീൻസ്, കൊക്കോ, ലാമകൾ, അൽപക, ഗിനിപ്പന്നികൾ എന്നിവയും കാർഷികചരിത്രത്തിന്റെ ഭാഗമായി. ഇതേ കാലയളവിൽ പാപുവ ന്യൂ ഗിനിയയിൽ വാഴപ്പഴം കൃഷിയും സങ്കരഇനങ്ങളുടെ വികസനവും ആരംഭിച്ചു. മീസോഅമേരിക്കയിൽ 4000 ബിസിയിൽ ചോളം കാർഷികവത്കരിക്കപ്പെട്ടു. 3600 ബിസിയിൽ പെറുവിലാണ് ആദ്യമായി പരുത്തി കൃഷി ചെയ്തത്. ഒട്ടകങ്ങൾ പിന്നെയും വൈകി ബിസി 3000 ലാണ് ഇണക്കിവളർത്തപ്പെട്ടു തുടങ്ങിയത്.
വെങ്കലയുഗത്തിന്റെ തുടക്കത്തോടെ മെസപ്പൊട്ടേമിയ, സുമേറിയ,പ്രാചീന ഈജിപ്ത്,സിന്ധു നദീതട നാഗരികത, പ്രാചീന ചൈന, പ്രാചീന ഗ്രീസ് മുതലായ നാഗരികതകളിൽ കൃഷി ശക്തിപ്രാപിച്ചു. തുടർന്നു വന്ന ഇരുമ്പ് യുഗത്തിൽ റോമാസാമ്രാജ്യത്തിന്റെ വികസനം നിലവിലുള്ള കൃഷിരീതികളെ ശക്തിപ്പെടുത്തി.അതോടൊപ്പം ഫ്യുഡലിസത്തിന്റെ ഭാഗമായി പാട്ടകൃഷി സംവിധാനം കൂടി ചേർന്നതോടെ മധ്യകാല കൃഷിയുടെ അടിത്തറ പാകപ്പെട്ടു. മധ്യകാലത്ത് ഇസ്ലാമികലോകത്തും യൂറോപ്പിലും കൂടുതൽ വിളകളുടെ വരവോടെ കൃഷി ശക്തിപ്രാപിച്ചു. പഞ്ചസാര, അരി, പരുത്തി, ഓറഞ്ച് പോലുള്ള ഫലവൃക്ഷങ്ങൾ എന്നിവയെല്ലാം അതിൽ ഉൾപ്പെടുന്നു. 1492 ലെ കൊളംബസിന്റെ യാത്രകൾക്ക് ശേഷം പുതുലോക വിളകളായ ചോളം, ഉരുളക്കിഴങ്ങ്, മധുരക്കിഴങ്ങ് മുതലായവ യൂറോപ്പിലും പഴയലോകത്തെ വിളകളായ ഗോതമ്പ്, ബാർലി, നെല്ല്, മൃഗങ്ങളായ കുതിരകൾ, കന്നുകാലികൾ, ചെമ്മരിയാട്,ആട് എന്നിവ അമേരിക്കയിലെയും കാർഷികവൃത്തിയിൽ വന്നെത്തി.
ജലസേചനം, വിള പരിവർത്തനം, വളപ്രയോഗം എന്നിവ നിയോലിത്തിക് വിപ്ലവത്തിന് ശേഷം നിലവിൽ വന്നു. ബ്രിട്ടീഷ് കാര്ഷികവിപ്ലവത്തിൽ നിന്ന് അവയുടെ വികസനമാരംഭിച്ച് തുടർന്നുവന്ന 200 വർഷങ്ങളിൽ ഈ സങ്കേതങ്ങൾ പരിപക്വമായി. 1900ത്തിൽ തുടങ്ങി വികസിതരാജ്യങ്ങളിലും കുറച്ചൊക്കെ വികസ്വര രാജ്യങ്ങളിലും കാർഷികോല്പാദനം യന്ത്രവത്കരണം, രാസവളങ്ങൾ,രാസകീടനാശിനികൾ,ഉത്തമ പ്രജനനം എന്നീ സങ്കേതങ്ങൾ മൂലം പതിന്മടങ്ങ് ഉത്പാദനക്ഷമത കൈവരിച്ചു. ഹേബർ-ബോഷ് പ്രക്രിയ അമോണിയം നൈട്രേറ്റ് വളങ്ങളുടെ വ്യവസായികോല്പാദനം സാധ്യമാക്കിയത് ഉല്പാദനം വളരെ വർധിപ്പിച്ചു. എന്നാൽ ആധുനിക കൃഷിരീതികൾ ജലമലിനീകരണം, ജൈവഇന്ധനങ്ങൾ, ജനിതകമാറ്റം വരുത്തിയ വിളകൾ, സബ്‌സിഡികൾ മുതലായ പല സാമൂഹിക, രാഷ്ട്രീയ, പാരിസ്ഥിതിക പ്രശ്നങ്ങളും ഉയർത്തുന്നുണ്ട്. ഇതിനു ബദലായി ഇരുപതാം നൂറ്റാണ്ടിൽ ഉയർന്നുവന്ന പ്രസ്ഥാനമാണ് ജൈവകൃഷി.
വർഗ്ഗം:ചരിത്രം വർഗ്ഗം:ചരിത്രം വിഷയം തിരിച്ച് വർഗ്ഗം:കൃഷിയുടെ ചരിത്രം വർഗ്ഗം:കൃഷി
ലേഡീസ് ഹോസ്റ്റൽ
രേഖ സിനി ആർട്ടിന്റെ ബാനറിൽ ഡോ. ബാലകൃഷ്ണൻ നിർമിച്ച മലയാളചലച്ചിത്രമാണ് ലേഡീസ് ഹോസ്റ്റൽ. ഹരിഹരന്റെ പ്രഥമ സംരംഭമാണ് ലേഡീസ് ഹോസ്റ്റൽ. വിമലാ റിലീസ് വിതണം ചെയ്ത ഈ ചിത്രം 1973 ജൂൺ 29-ന് പ്രദർശനം തുടങ്ങി.
പുറത്തേക്കുള്ള കണ്ണികൾ
വർഗ്ഗം:1973-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ വർഗ്ഗം:നസീർ-ജയഭാരതി ജോഡി വർഗ്ഗം:തമ്പി- ബാബുരാജ് ഗാനങ്ങൾ വർഗ്ഗം:ഹരിഹരൻ സംവിധാനം ചെയ്ത ചലച്ചിത്രങ്ങൾ വർഗ്ഗം:ശ്രീകുമാരൻ തമ്പിയുടെ ഗാനങ്ങൾ വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ
ക്ഷാരസൂത്രം
ഒരു ആയുർവേദ ചികിത്സാവിധിയാണ് ക്ഷാരസൂത്രം. ഭഗന്ദരത്തിന് കണ്ടുപിടിക്കപ്പെട്ടിട്ടുള്ള ചികിത്സകളിൽ ഉത്തമമാണിത്. ക്ഷാരം എന്നതിന് ഭസ്മം എന്നാണർഥം. നാളീവ്രണബാധിതനായ (ഫിസ്റ്റുല)രോഗി കൃശനോ ദുർബലനോ ശസ്ത്രകർമത്തിൽ ഭീതിയുള്ളവനോ ആയിരുന്നാൽ ശസ്ത്രക്രിയ ഒഴിവാക്കി ക്ഷാരസൂത്രചികിത്സയാണ് ചെയ്യാറ്. ക്ഷാരസൂത്രം ചെയ്തുകഴിഞ്ഞാൽ പെട്ടെന്നുതന്നെ വ്രണം ഉണങ്ങുന്നു. വ്രണം ഉണങ്ങിക്കഴിഞ്ഞാൽ കനംകുറഞ്ഞ മുറിപ്പാടേ ഉണ്ടാകുന്നുള്ളൂ. രോഗം വീണ്ടും ഉണ്ടാവുകയുമില്ല.
ചികിത്സാ വിധി
ആദ്യമായി വ്രണദ്വാരംവഴി ഏഷണിശസ്ത്രം (probe) കടത്തി വ്രണത്തിന്റെ നീളവും ആഴവും മനസ്സിലാക്കിയെടുക്കുന്നു. അതിനുശേഷം ക്ഷാരസൂത്രം (ചില പ്രത്യേക ഔഷധങ്ങളിൽ മുക്കിയെടുത്ത് ഉണക്കിയ ചരട്. സാധാരണയായി കള്ളിപ്പാലയുടെ കറ, മഞ്ഞൾപ്പൊടി, കടലാടിക്ഷാരം എന്നിവ പ്രത്യേകവിധത്തിൽ 21 ദിവസംകൊണ്ട് ചരടിൽ തേച്ചുപിടിപ്പിച്ച് ഉണക്കിയാണിതുണ്ടാക്കുന്നത്.) വലിയ ഒരു സൂചിയുടെ ഒരറ്റത്തുകോർത്ത് വ്രണദ്വാരം വഴിയായി അകത്തുകടത്തി വ്രണം അവസാനിക്കുന്ന ഭാഗത്ത് ദ്വാരമുണ്ടാക്കി അതുവഴി പുറത്തെടുക്കുന്നു. ചരടിന്റെ രണ്ടറ്റവും ചേർത്ത് കെട്ടുകയാണ് അടുത്ത പടി. ഔഷധപ്രഭാവംകൊണ്ട് മാംസം മുറിഞ്ഞ് ശസ്ത്രംകൊണ്ട് കീറിയാലെന്നപോലെ തുറന്ന ഒരു വ്രണമാകും. ഇതിനു ദിവസങ്ങൾവേണ്ടിവന്നേക്കാം. വ്രണമായിക്കഴിഞ്ഞാൽ ലേപനാദി പശ്ചാത് കർമങ്ങൾ ചെയ്ത് വ്രണം ഉണക്കിയെടുക്കാം. നാളീവ്രണത്തിൽ ഉപശാഖകൾ ചിലപ്പോൾ രൂപപ്പെടാറുണ്ട്. അങ്ങനെയുള്ള അവസരത്തിൽ ഒന്നിലധികം ചരടുകൾ ഒരേസമയം കെട്ടിയിടാവുന്നതാണ്. പലപ്പോഴും ശസ്ത്രക്രിയയോ ക്ഷാരസൂത്രപ്രയോഗമോ ചെയ്യാവുന്നവിധം നാളീവ്രണം ആയിത്തീർന്നിട്ടുണ്ടാവില്ല. അപ്പോഴാണ് ഔഷധത്തിരി(വർത്തി) ആവശ്യമായി വരിക. ചിലതരം മരുന്നുകൾ പുരട്ടിയെടുത്ത തിരി വ്രണത്തിനകത്തേക്ക് തിരുകിക്കയറ്റുകയാണ് ചെയ്യുക. ഉണങ്ങുന്ന മുറയ്ക്ക് എടുത്തു കളയുകയും ചെയ്യും.
ഗുണങ്ങൾ
ആധുനികശസ്ത്രക്രിയയെക്കാൾ ഈ ചികിത്സയ്ക്ക് നിരവധി ഗുണങ്ങളുണ്ട്.
ലങ്ക (ചലച്ചിത്രം)
എ.കെ സാജൻ കഥ തിരക്കഥ, സംഭാഷണമെഴുതി സംവിധാനം ചെയ്ത് സന്തോഷ് ദാമോദരൻ ദാമോർ ഫിലിംസിന്റെ ബാനറിൽ നിർമ്മിച്ച ചിത്രമാണ് ലങ്ക. സുരേഷ് ഗോപി,മമത മോഹൻ‌ദാസ്,ബിനീഷ് കൊടിയേരി തുടങ്ങിയവർ പ്രധാനവേഷമിട്ട ഈ ചിത്രത്തിൽ ബി ആർ പ്രസാദിന്റെ വരികൾക്ക് ശ്രീനിവാസ് സംഗീതമൊരുക്കി. <
പാട്ടരങ്ങ്
ഗാനങ്ങൾ : ബി.ആർ പ്രസാദ് ഈണം :ശ്രീനിവാസ്, രാജേഷ് ജയമോഹൻ
യൂട്യൂബിൽ കാണൂക
ലങ്ക 2006
ആശാ രംഗപ്പ
ഒരു അമേരിക്കൻ അഭിഭാഷകയും യേൽ യൂണിവേഴ്സിറ്റിയിലെ ജാക്സൺ ഇൻസ്റ്റിറ്റ്യൂട്ട് ഫോർ ഗ്ലോബൽ അഫയേഴ്സിലെ സീനിയർ ലക്ചററും സിഎൻഎന്നിന്റെ കമന്റേറ്ററുമാണ് ആശാ രംഗപ്പ (ജനനം 1974). യേൽ ലോ സ്കൂളിൽ അസോസിയേറ്റ് ഡീൻ ആകുന്നതിന് മുമ്പ് അവർ മുമ്പ് ഒരു എഫ്ബിഐ ഏജന്റായിരുന്നു.
ആദ്യകാല ജീവിതം
1970 ൽ യുഎസിലേക്ക് കുടിയേറിയ ഇന്ത്യയിലെ കർണാടകയിൽ നിന്നുള്ള മാതാപിതാക്കൾക്കാണ് അമേരിക്കയിൽ ആശ ജനിച്ചത്. 1965 ലെ ഹാർട്ട് സെല്ലർ നിയമപ്രകാരം മാതാപിതാക്കൾ "ഡോക്ടർമാരെ പ്രത്യേകം അന്വേഷിക്കുന്ന ഒരു വ്യവസ്ഥയുടെ കീഴിലാണ്" അവർ അമേരിക്കയിൽ എത്തിയത്. അവളുടെ അച്ഛൻ ഒരു അനസ്‌തേഷ്യോളജിസ്റ്റാണ്, വിർജീനിയ ആർമി ബേസിൽ ജോലി ചെയ്യുന്നു. അമ്മ അക്കൗണ്ടന്റാണ്. കുട്ടിക്കാലത്ത് ആശ സൗന്ദര്യമത്സരങ്ങളിൽ പങ്കെടുത്തിരുന്നു.
വിർജീനിയയിലെ ഹാംപ്ടണിൽ വളർന്ന അവർ കെകോട്ടൻ ഹൈസ്കൂളിൽ നിന്ന് ബിരുദം നേടി. ജോൺ ഡിലൂലിയോയുടെ മേൽനോട്ടത്തിൽ 136 പേജുള്ള "ദി റൂൾ ഓഫ് ലോ: റീകൺസിലിംഗ്, ജുഡീഷ്യൽ ഇൻസ്റ്റിറ്റ്യൂഷൻ ബിൽഡിംഗ്, കൊളംബിയയിലെ യുഎസ് കൗണ്ടർനാർക്കോട്ടിക്സ് പോളിസി" എന്ന ഒരു സീനിയർ പ്രബന്ധം പൂർത്തിയാക്കിയ ശേഷം 1996-ൽ പ്രിൻസ്റ്റൺ സ്‌കൂൾ ഓഫ് പബ്ലിക് ആന്റ് ഇന്റർനാഷണൽ അഫയേഴ്‌സിൽ നിന്ന് എ.ബി.ക്കൊപ്പം കം ലൗഡ് ബിരുദം നേടി. ബിരുദാനന്തര ബിരുദാനന്തരം കൊളംബിയയിലെ ബൊഗോട്ടയിൽ ഭരണഘടനാ പരിഷ്കരണത്തെക്കുറിച്ച് പഠിച്ച അവർക്ക് ഫുൾബ്രൈറ്റ് സ്കോളർഷിപ്പ് ലഭിച്ചു. യേൽ ലോ സ്കൂളിൽ പഠിച്ച അവർ ബാൾട്ടിമോറിലെ യുഎസ് അറ്റോർണി ഓഫീസിൽ ഇന്റേൺഷിപ്പ് ചെയ്തു. 2000 ൽ ബിരുദം നേടി പ്യൂർട്ടോ റിക്കോയിലെ സാൻ ജുവാനിലെ ആദ്യത്തെ സർക്യൂട്ടിനായുള്ള യുഎസ് കോർട്ട് ഓഫ് അപ്പീലിൽ ബഹുമാനപ്പെട്ട ജുവാൻ ആർ. ടോറെല്ലയെ സേവിക്കുന്ന ഒരു ഗുമസ്തയായി. 2003 ൽ ന്യൂയോർക്കിലെയും കണക്റ്റിക്കട്ടിലെയും സ്റ്റേറ്റ് ബാറുകളിൽ പ്രവേശനം ലഭിച്ചു.
കരിയർ
2001 ൽ ആശ വിർജീനിയയിലെ ക്വാണ്ടിക്കോയിൽ എഫ്ബിഐ പരിശീലനം ആരംഭിച്ചു. ക്വാണ്ടിക്കോ അക്കാദമിയിൽ നിന്ന് ബിരുദം നേടിയ ശേഷം, ന്യൂയോർക്ക് സിറ്റിയിലേക്ക് താമസം മാറ്റി, അവിടെ എഫ്ബിഐ സ്പെഷ്യൽ ഏജന്റായി ജോലിയിൽ പ്രവേശിച്ചു, കൗണ്ടർ ഇന്റലിജൻസ് അന്വേഷണങ്ങളിൽ വിദഗ്ധയായി, ഈ സ്ഥാനം വഹിച്ച ആദ്യത്തെ ഇന്ത്യൻ അമേരിക്കക്കാരിൽ ഒരാളായി ആശ.
2005 ൽ വിവാഹം കഴിക്കാനും കുട്ടികളുണ്ടാക്കാനും രംഗപ്പ എഫ്ബിഐ വിട്ടു. ലോ സ്കൂളിലെ അസോസിയേറ്റ് ഡീനാകാൻ അവൾ യേലിലേക്ക് മടങ്ങി. ഇപ്പോൾ ജാക്സൺ ഇൻസ്റ്റിറ്റ്യൂട്ട് ഫോർ ഗ്ലോബൽ അഫയേഴ്സിൽ പ്രവേശന ഡയറക്ടറായി സേവനം അനുഷ്ഠിക്കുന്നു. യേൽ യൂണിവേഴ്സിറ്റി, വെസ്ലിയൻ യൂണിവേഴ്സിറ്റി, ന്യൂ ഹാവൻ യൂണിവേഴ്സിറ്റി എന്നിവിടങ്ങളിൽ ദേശീയ സുരക്ഷാ നിയമവും അനുബന്ധ കോഴ്സുകളും പഠിപ്പിച്ചു.
ഹഫ്പോസ്റ്റ്, ദി വാഷിംഗ്ടൺ പോസ്റ്റ്, ദി ന്യൂയോർക്ക് ടൈംസ്, ടൈം, ദി അറ്റ്ലാന്റിക്,, വാൾസ്ട്രീറ്റ് ജേണൽ എന്നിവയിൽ അവർ ഓപ് എഡ്-കൾ പ്രസിദ്ധീകരിച്ചു . ബിബിസി, എൻ‌പി‌ആർ, , മറ്റ് നെറ്റ്‌വർക്കുകൾ എന്നിവയിൽ കമന്റേറ്ററായി അവർ പ്രത്യക്ഷപ്പെട്ടു. സി‌എൻ‌എന്നിനായി ഒരു നിയമ, ദേശീയ സുരക്ഷാ അനലിസ്റ്റായി അവർ പ്രവർത്തിക്കുന്നു.
സൗത്ത് ഏഷ്യൻ ബാർ അസോസിയേഷൻ ഓഫ് കണക്റ്റിക്കട്ട്, കണക്റ്റിക്കട്ട് സൊസൈറ്റി ഓഫ് മുൻ എഫ്ബിഐ ഏജന്റുമാർ, കണക്റ്റിക്കട്ട് വിമൻസ് ഹാൾ ഓഫ് ഫെയിം എന്നിവയുടെ ഡയറക്ടർ ബോർഡ് അംഗമാണ് രംഗപ്പ.
പുറത്തെക്കുള്ള കണ്ണികൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1974-ൽ ജനിച്ചവർ
പാവപ്പെട്ടവൾ
പുറത്തേകുള്ള കണ്ണികൾ
ഇന്റ്രർനെറ്റ് മൂവി ഡറ്റാബേസിൽ നിന്ന് പാവപ്പെട്ടവൾ
വർഗ്ഗം:1967-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പി.എ. തോമസ് സം‌വിധാനം ചെയ്ത ചലച്ചിത്രങ്ങൾ വർഗ്ഗം:വിധുബാല അഭിനയിച്ച മലയാളചലച്ചിത്രങ്ങൾ വർഗ്ഗം:പി ഭാസ്കരന്റെ ഗാനങ്ങൾ വർഗ്ഗം:ചിദംബരനാഥ് ഈണം പകർന്ന ഗാനങ്ങൾ വർഗ്ഗം:സത്യൻ അഭിനയിച്ച മലയാളചലച്ചിത്രങ്ങൾ
വെള്ളക്കൂവ
പശ്ചിമഘട്ടതദ്ദേശവാസിയായ ഒരു കുറ്റിച്ചെടിയാണ് കാട്ടുമഞ്ഞൾ എന്നും അറിയപ്പെടുന്ന വെള്ളക്കൂവ. . പശ്ചിമഘട്ടത്തിലെങ്ങുമുള്ള പുൽമേടുകളിൽ കാണുന്നു.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:കിഴങ്ങുകൾ
രാജ്ഭവൻ, ബാംഗ്ലൂർ
ഇന്ത്യയിലെ കർണാടക സംസ്ഥാനത്തെ ബെംഗളൂരു നഗരത്തിൽ സ്ഥിതി ചെയ്യുന്ന കർണാടക ഗവർണറുടെ ഔദ്യോഗിക വസതിയാണ് കർണാടകയിലെ രാജ്ഭവൻ. പതിനെട്ടാം നൂറ്റാണ്ടിന്റെ അവസാനത്തിൽ നിർമ്മിച്ചത്. ഇത് മുമ്പ് മദ്രാസ് സംസ്ഥാന ഗവർണറുടെ ഔദ്യോഗിക വസതിയായി പ്രവർത്തിച്ചിരുന്നു.
ചരിത്രം
മുമ്പ് ബെംഗളൂരു റെസിഡൻസി, മൈസൂരു സ്റ്റേറ്റ് റെസിഡൻസി അല്ലെങ്കിൽ റെസിഡൻസി എന്നറിയപ്പെട്ടിരുന്നു. കർണാടകയിലെ തലസ്ഥാന നഗരമായ ബാംഗ്ലൂരിലാണ് ഇത് സ്ഥിതി ചെയ്യുന്നത്. മൈസൂർ സാമ്രാജ്യത്തിന്റെ കാലത്ത്, മൈസൂർ രാജ്യവുമായി സഹകരിച്ച് പ്രവർത്തിച്ചിരുന്ന റസിഡന്റ് ഓഫ് കമ്മീഷണറുടെ ഭവനമായിരുന്നു ഈ കെട്ടിടം.
ബാംഗ്ലൂരിലെ ഏറ്റവും ഉയർന്ന സ്ഥലമായ ഹൈ ഗ്രൗണ്ടിൽ (സമുദ്രനിരപ്പിൽ നിന്ന് 3031 അടി ഉയരത്തിൽ) സ്ഥിതി ചെയ്യുന്ന ഇത്, 1840 നും 1842 നും ഇടയിൽ ബ്രിട്ടീഷുകാരുടെ മൈസൂർ പ്രദേശങ്ങളുടെ കമ്മീഷണറായിരിക്കെ സർ മാർക്ക് കബ്ബൺ നിർമ്മിച്ചതാണ്. 1861-ൽ കബ്ബൺ പോയതിനുശേഷം, ബംഗ്ലാവ് വിൽപ്പനയ്‌ക്ക് വയ്ക്കുകയും തുടർന്ന് വന്ന കമ്മീഷണർ ലെവിൻ ബെന്തം ബൗറിംഗ് സർക്കാർ ഫണ്ട് ഉപയോഗിച്ച് വാങ്ങുകയും, കമ്മീഷണറുടെ ഔദ്യോഗിക വസതിയായി മാറുകയും ചെയ്തു.
1947-ന് ശേഷം
ഈ കെട്ടിടം റസിഡന്റിന്റെ ഔദ്യോഗിക വസതിയായി മാറുകയും, ഇന്ത്യയ്ക്ക് സ്വാതന്ത്ര്യം ലഭിക്കുന്നതുവരെ (15 ഓഗസ്റ്റ് 1947) റെസിഡൻസി നിർത്തലാക്കുന്നതുവരെ റെസിഡൻസി എന്ന് വിളിക്കപ്പെടുകയും ചെയ്തു. സ്വതന്ത്ര ഇന്ത്യയുടെ ഭരണഘടന "രാജ് പ്രമുഖ്" (ഗവർണർ) ഓഫീസ് സൃഷ്ടിച്ചു. മൈസൂർ മഹാരാജാവിനെ മൈസൂരിലെ ആദ്യത്തെ രാജ് പ്രമുഖ് ആക്കി. റെസിഡൻസി രാജ് പ്രമുഖിന്റെ ഔദ്യോഗിക വസതിയായി മാറിയെങ്കിലും, മൈസൂർ മഹാരാജാവ് അവിടെ താമസിക്കരുതെന്ന് തീരുമാനിച്ചു. കാരണം ബാംഗ്ലൂരിലെയും മൈസൂരിലെയും സ്വന്തം കൊട്ടാരങ്ങൾ ഇഷ്ടപ്പെട്ടു. അതിനാൽ, ഇന്ത്യാ ഗവൺമെന്റ് റെസിഡൻസി ഒരു സ്റ്റേറ്റ് ഗസ്റ്റ്ഹൗസാക്കി മാറ്റി. ഇന്ത്യൻ പ്രസിഡന്റ്, ഇന്ത്യയുടെ വൈസ് പ്രസിഡന്റ് തുടങ്ങിയ അതിഥികൾ, കേന്ദ്ര സർക്കാർ മന്ത്രിമാരും മറ്റ് സംസ്ഥാനങ്ങളിലെ മുഖ്യമന്ത്രിമാരും റെസിഡൻസിയിൽ തങ്ങി. കർണാടക മുഖ്യമന്ത്രി റസിഡൻസിയിൽ പാർട്ടികൾ നടത്തി. സ്വാതന്ത്ര്യ ദിനത്തിലും റിപ്പബ്ലിക് ദിനത്തിലും പാർട്ടികൾ രാജ് പ്രമുഖ് ആതിഥേയത്വം വഹിച്ചിരുന്നു. ഈ പാരമ്പര്യം ഇന്നും തുടരുന്നു.
കോൺഗ്രസ് പാർട്ടി നിയമസഭാ കക്ഷി യോഗങ്ങൾക്കും റെസിഡൻസി ഉപയോഗിച്ചിരുന്നു.
1964-ൽ അന്നത്തെ മൈസൂർ മഹാരാജാവ് ജയചാമരാജ വോഡയാർ മദ്രാസ് ഗവർണറാകുകയും, മൈസൂരിലെ ഗവർണർ സ്ഥാനം ഒഴിയുകയും ചെയ്തു. ജനറൽ എസ്എം ശ്രീനാഗേഷ് അദ്ദേഹത്തിന്റെ പിൻഗാമിയായി രാജ്ഭവനിലേക്ക് മാറി. അന്നുമുതൽ സംസ്ഥാന ഗവർണറുടെ വസതിയാണിത്.
യഥാർത്ഥത്തിൽ ഒരു നിലയുള്ള കെട്ടിടമായിരുന്ന രാജ്ഭവൻ. 1967-ൽ ഒന്നാം നില കൂട്ടിച്ചേർത്ത് വിപുലീകരിച്ചു. യഥാർത്ഥ ഘടനയുടെ വാസ്തുവിദ്യാ ശൈലിക്ക് അനുസൃതമായി ശ്രദ്ധാപൂർവ്വം നിർമ്മിച്ചു.
ആർട്ട് ശേഖരത്തിൽ വിവിധ ഇന്ത്യൻ കലകളുടെ ചിത്രങ്ങളും പാശ്ചാത്യ രാജ്യങ്ങളിൽ നിന്നുള്ള ചില ചിത്രങ്ങളും ഉൾപ്പെടുന്നു.
16 ഏക്കറിൽ (65,000 മീ2) വ്യാപിച്ചുകിടക്കുന്ന മനോഹരമായ പൂന്തോട്ടങ്ങളാൽ ചുറ്റപ്പെട്ടതാണ് ഈ വസതി. നൂറ്റാണ്ടുകൾ പഴക്കമുള്ള പൈൻ മരങ്ങളും സരളവൃക്ഷങ്ങളും ചേർന്നതാണ് പൂന്തോട്ടം. കൂടാതെ ഒരു കൃത്രിമ വെള്ളച്ചാട്ടവുമുണ്ട്.
വർഗ്ഗം:കർണാടകത്തിന്റെ ഗവർണർമാർ
എം.എ. കല്യാണകൃഷ്ണ ഭാഗവതർ
പ്രസിദ്ധനായ കർണാടക സംഗീതജ്ഞനും വീണാ വാദകനുമായിരുന്നു '''എം.എ. കല്യാണകൃഷ്ണ ഭാഗവതർ.''' ശ്രീ സ്വാതി തിരുന്നാൾ സംഗീത അക്കാദമിയിലും സെൻട്രൽ കോളേജ് ഓഫ് മ്യൂസിക്, മദ്രാസിലും അധ്യാപകനായിരുന്നു. വീണാ വാദനത്തിൽ കേരള ബാണിയുടെ (മഞ്ഞപ്ര ബാണി) പ്രചാരകനായിരുന്നു.
അവലംബം
വർഗ്ഗം:കർണ്ണാടകസംഗീതജ്ഞർ വർഗ്ഗം:കേരള സംഗീതനാടക അക്കാദമി പുരസ്കാരം ലഭിച്ചവർ
വെയ്‌റ്റ്‌ലിഫ്റ്റിംഗ് ഫെയറി കിം ബോക്ക്-ജൂ
വെയ്‌റ്റ്‌ലിഫ്റ്റിംഗ് ഫെയറി കിം ബോക്ക്-ജൂ (കൊറിയൻ: 역도요정 김복주; RR: Yeokdoyojeong Gimbokju) 2016-2017 ലെ ദക്ഷിണ കൊറിയൻ ടെലിവിഷൻ പരമ്പരയാണ്, ലീ സങ്-ക്യുങ് പ്രധാന വേഷത്തിൽ, നാം ജൂ-ഹ്യുക്കിനൊപ്പം. ഒളിമ്പിക്‌സ് സ്വർണമെഡൽ ജേതാവ് ജാങ് മി-റാൻ എന്നയാളുടെ ജീവിതത്തിൽ നിന്ന് പ്രചോദനം ഉൾക്കൊണ്ട് വരുന്ന ഒരു കായിക നാടകമാണിത്. ഇത് 2016 നവംബർ 16 മുതൽ 2017 ജനുവരി 11 വരെ എല്ലാ ബുധൻ, വ്യാഴം ദിവസങ്ങളിലും 22:00 (KST) ന് MBC-യിൽ സംപ്രേക്ഷണം ചെയ്തു.
ഈ പരമ്പര യുവജനസംഖ്യാശാസ്ത്രവുമായി പ്രതിധ്വനിച്ചു; പ്രേക്ഷകരുടെ വിഹിതത്തിൽ ശരാശരി 4.6% ആണെങ്കിലും അതിന്റെ പ്രവർത്തനത്തിലുടനീളം അതിന്റെ ടൈം സ്ലോട്ടിൽ ഏറ്റവും കുറഞ്ഞ വ്യൂവർഷിപ്പ് റേറ്റിംഗ് ലഭിച്ചു, ഇത് യുവ കാഴ്ചക്കാർക്കിടയിൽ ഒരു ആരാധനാക്രമം നേടുകയും മിക്കവാറും അനുകൂലമായ അവലോകനങ്ങൾ നേടുകയും ചെയ്തു.
കഥാസാരം
ഒരു അത്‌ലറ്റ് കോളേജ് കാമ്പസിൽ ഭാരോദ്വഹനമെന്ന തന്റെ സ്വപ്നത്തെ പിന്തുടരുന്ന കിം ബോക് ജൂ എന്ന യുവതി, അവളുടെ സുഹൃത്തായ ജംഗ് ജൂൺ-ഹ്യുങ്ങിന്റെ ജ്യേഷ്ഠൻ ജംഗ് ജേ-യിയുമായി പ്രണയം വളർത്തുന്നു. ആദ്യം, ജൂൺ ഹ്യുങ് അവളെ കളിയാക്കുകയും അവളുടെ അഭിനയത്തിന് ഒപ്പം പോകുകയും അവളെ സഹായിക്കുകയും ചെയ്തു, എന്നാൽ താമസിയാതെ തന്നെ അവളുമായി പ്രണയത്തിലായി. ഈ സീരീസ്, അവരുടെ സ്വപ്നങ്ങൾക്കായി പോരാടുകയും, ആ പ്രക്രിയയിൽ പ്രണയം അനുഭവിക്കുകയും കണ്ടെത്തുകയും, വഴിയുടെ ഓരോ ഘട്ടത്തിലും വളരുകയും ചെയ്യുന്ന ഒരു കൂട്ടം കോളേജ് അത്‌ലറ്റുകളുടെ വരാനിരിക്കുന്ന കഥയാണ്.
അവലംബം
വർഗ്ഗം:ദക്ഷിണ കൊറിയൻ ടെലിവിഷൻ പരമ്പരകൾ
അണ്ണൻ തമ്പി
2008ൽ റിലീസ് ചെയ്ത ഒരു മലയാളചലച്ചിത്രമാണ് അണ്ണൻ തമ്പി. അൻവർ റഷീദാണ് ഈ സിനിമ സംവിധാനം ചെയ്തിരിക്കുന്നത്. മമ്മൂട്ടി ഇരട്ടവേഷത്തിൽ അഭിനയിച്ച ഈ ചിത്രത്തിൽ ലക്ഷ്മി റായ്, ഗോപിക, സിദ്ധിഖ് തുടങ്ങിയവരും അഭിനയിച്ചിരിക്കുന്നു. രാഹുൽരാജാണ് ഈ സിനിമയുടെ സംഗീതസംവിധാനം നിർവഹിച്ചിരിക്കുന്നത്.
കഥ
അപ്പു,അച്ചു എന്നീ ഇരട്ട സഹോദരന്മാരുടെ കഥയാണ് ചിത്രം പറയുന്നത്. ഇരട്ട സഹോദരന്മാരായ ഇവർ ചെറുപ്പം മുതൽ യോജിച്ച് പോരാത്തവരാണ്. അപ്പുവിനോട് അച്ചുവിനോടുള്ള വിരസത മൂലം ജ്യോത്സ്യൻ അമ്മാവന്റെ കൂടെ പൊള്ളാച്ചിയിലേക്ക് പോകാൻ ആരാഞ്ഞു.
പ്രതികരണം
മികച്ച പ്രതികരണമാണ് ഈ സിനിമക്ക് ബോക്സ് ഓഫീസിൽനിന്ന് ലഭിച്ചത്. 2008ലെ ബ്ലോക്ബസ്റ്ററുകളിൽ ഒന്നായിരുന്നു ഈ സിനിമ. ഈ സിനിമയിലെ പാട്ടുകളും വളരെ ശ്രദ്ധയാകർഷിച്ചു.
പുറത്തേക്കുള്ള കണ്ണികൾ
വർഗ്ഗം:2008-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:അൻവർ റഷീദ് സംവിധാനം ചെയ്ത ചലച്ചിത്രങ്ങൾ വർഗ്ഗം:ജോജു ജോർജ് അഭിനയിച്ച ചലച്ചിത്രങ്ങൾ
രാജൻ ബുധനൂർ
2018 ലെ കേരള ഫോക്‌ലോർ അക്കാദമി  പുരസ്കാരം നേടിയ കലാകാരനാണ് രാജൻ ബുധനൂർ. ആയിരത്തിലധികം വേദികളിൽ നാടൻപാട്ടുകൾ അവതരിപ്പിച്ചിട്ടുണ്ട്. സ്വന്തമായി പാട്ടെഴുതി ഈണം നൽകി പാടുന്നതു രാജന്റെ പ്രത്യേകതയാണ്. ചെങ്ങന്നൂർ തായ്മൊഴി നാടൻ കലാസമിതിയുടെ ഡയക്ടറാണ്.
ജീവിതരേഖ
ആലപ്പുഴ ജില്ലയിൽ ചെങ്ങന്നൂർ താലൂക്കിൽ ബുധനൂർ പഞ്ചായത്തിൽ നെല്ലിക്കുഴിയിൽ വീട്ടിൽ ആദരണീയരായ നാണുവിന്റെയും പെണ്ണമ്മയുടെയും മകനാണ് രാജൻ. 1993 മുതലാണ് രാജൻ സജീവമായി നാടൻ പാട്ടു രംഗത്തേക്ക് വരുന്നത്. അതു വരെ, കമ്പുകളി, പാക്കനാർ കോലം തുള്ളൽ തുടങ്ങിയ നാടൻ കലകളുടെ അവതാരകനായിരുന്നു. സി.ജെ. കുട്ടപ്പന്റെ തായില്ലത്തിലും ശാസ്താംകോട്ടയിലെ നാടോടി പെർഫോമിംങ് ഗ്രൂപ്പെന്ന നാടൻ സമിതിയിലും അംഗമായിരുന്നു. ചെങ്ങന്നൂർ തായ്മൊഴി നാടൻ കലാസമിതിയുടെ ഡയക്ടറാണ്. മക്കളായ ശ്രീജയും ആദിത്യയും നാടൻപാട്ടു കലാകാരികളാണ്.
അവലംബം
വർഗ്ഗം:നാടൻ കലകളുടെ അവതാരകർ വർഗ്ഗം:ഫോക്‌ലോർ അക്കാദമി പുരസ്‌കാരം ലഭിച്ചവർ
കുറ്റിക്കാട് (പൊന്നാനി)
മലപ്പുറം ജില്ലയിൽ പൊന്നാനി നഗരസഭയിലെ തീരദേശമേഖലയിൽ ഉൾപ്പെടുന്ന പ്രദേശമാണ് കുറ്റിക്കാട്. ഭാരതപ്പുഴ യോട് ചേർന്ന് സ്ഥിതിച്ചെയ്യുന്ന മേഖലയാണിത്. കേരളത്തിൻെ്റ സാമൂഹികസാംസ്കാരികരാഷ്ട്രീയസാഹിത്യഭൂപടത്തിൽ ഈ പ്രദേശത്തിന് വലിയ സ്ഥാനമുണ്ട്.
വർഗ്ഗം:മലപ്പുറം ജില്ലയിലെ ഗ്രാമങ്ങൾ
ഈജിയൻ കടൽ
thumb|right|upright=1.10|ഈജിയൻ കടൽ thumb|right|upright=1.10|ലോകഭൂപടത്തിൽ ഈജിയൻ കടലിന്റെ സ്ഥാനം thumb|right|upright=1.10|[[Topographic map|Topographical and bathymetric map]] മദ്ധ്യധരണ്യാഴിയുടെ ഗ്രീസിനും തുർക്കിക്കും മധ്യേയുള്ള ഭാഗമാണ് ഈജിയൻ കടൽ. ബാൾക്കൻ മുനമ്പിനും അനത്തോളിയ മുനമ്പിനും ഇടയിലാണിത് സ്ഥിതി ചെയ്യുന്നത്. വടക്ക് ദിക്കിൽ മർമറ കടലിനോടും ബോസ്ഫോറസ് കടലിടുക്ക് വഴി കരിങ്കടലിനോടും ബന്ധപ്പെട്ടിരിക്കുന്നു.
പേരിന് പിന്നിൽ
പഴയകാലത്ത് ആർക്കിപെലാഗോ (ഗ്രീക്ക് ഭാഷയിൽ കടലുകളുടെ നേതാവ് എന്നർത്ഥം) എന്നറിയപ്പെട്ടിരുന്നു. ഈ വാക്ക് ഇംഗ്ലീഷ് ഭാഷയിൽ ദ്വീപസമൂഹം എന്ന അർത്ഥത്തിൽ പ്രയോഗിക്കപ്പെട്ടു പോരുന്നു. ഈജിയൻ എന്ന പേരിന് പണ്ട് മുതൽക്കു തന്നെ പല വിശദീകരണങ്ങളുമുണ്ട്. ഏയ്ഗേയ് എന്ന ഗ്രീക്ക് പട്ടണത്തിന്റെ പേരിൽ നിന്ന് രൂപം കൊണ്ടതാണെന്ന് ഒരു വിശ്വാസമുണ്ട്. ഈ കടലിൽ മുങ്ങിമരിച്ച ഈജിയ എന്നു പേരായ ആമസോണിയൻ രാജ്ഞി, മകൻ മരിച്ചുവെന്നു കരുതി ഈ കടലിൽ ചാടി ആത്മഹത്യചെയ്ത, തിസ്യൂസിന്റെ പിതാവായ ഈജിയസ് എന്നിവരുടെ പേരുകളുമായി ചേർത്തും ഈജിയൻ അറിയപ്പെടുന്നു. ബൾഗേറിയൻ, സെർബിയൻ മാസിഡോണിയൻ ഭാഷകളിൽ വെളുത്ത കടൽ എന്നർത്ഥമുള്ള പേരിലാണ് ഈജിയൻ കടൽ അറിയപ്പെടുന്നത്.
ഭൂമിശാസ്ത്രം
ഏകദേശം 214,000 ചതുരശ്ര കിലോമീറ്ററാണ് ഈജിയൻ കടലിന്റെ വിസ്തീർണ്ണം. രേഖാംശത്തിന് സമാന്തരമായി 610 കിലോമീറ്ററും അക്ഷാംശത്തിന് സമാന്തരമായി 300 കിലോമീറ്ററുമാണ് ഇതിന്റെ അളവുകൾ. ക്രീറ്റ് ദ്വീപിനു കിഴക്കുഭാഗത്തായി 3,513 മീറ്റർ താഴ്ചയിലാണ് ഏറ്റവും ആഴമുള്ള ഭാഗം. അടിത്തട്ടിന്റെ ഘടനക്ക് അഗ്നിപർവതപ്രക്രിയകൾ മൂലം മാറ്റങ്ങൾ സംഭവിക്കാറുണ്ട്. പാറകൾ കൂടുതലും ചുണ്ണാമ്പ് കല്ലുകൾ ആണ്. തെക്കൻ ഈജിയനിലെ ഥീരാ, മിലോസ് ദ്വീപുകൾക്ക് സമീപം അടിത്തട്ടിൽ കടും നിറങ്ങളിലുള്ള അവസാദങ്ങൾ കാണപ്പെടുന്നു.
ഈജിയൻ കടലിലെ ദ്വീപുകൾ മിക്കവയും ഗ്രീസിന്റെ അധീനതയിലാണ്. ഇവയെ ഏഴ് കൂട്ടങ്ങളായി തിരിച്ചിരിക്കുന്നു.
വൻകരയിലെ പർവ്വതനിരകളുടെ കടലിലേയ്ക്കുള്ള തുടർച്ചയാണ് ഇതിൽ പല ദ്വീപുകളും.
ചരിത്രം
right|thumb|275px|ഓട്ടോമൻ അഡ്മിറൽ [[പിരി റെയിസ് തയ്യാറാക്കിയ ഈജിയൻ കടലിന്റെ ഭൂപടം (15-ആം നൂറ്റാണ്ട്)]] ഈജിയൻ കടലിന്റെ തീരപ്രദേശം ഇന്നത്തെ രീതിയിൽ രൂപപ്പെട്ടത് 4000 ബി.സി.യിലാണ്. ഹിമയുഗത്തിൽ (16000 ബി.സി.യിൽ) ഇവിടെ ജലനിരപ്പ് 130 മീ. താഴെയായിരുന്നു. ആവാസം തുടങ്ങിയ കാലത്തും ഇന്നത്തെ പല ദ്വീപുകളും കരയോട് ബന്ധപ്പെട്ട് കിടന്നിരുന്നതായി കരുതപ്പെടുന്നു.
ഈ പ്രദേശത്ത് രൂപം കൊണ്ട രണ്ട് ആദിമസംസ്കാരങ്ങളാണ് ക്രീറ്റിലെ മിനോവൻ സംസ്കാരവും പെലോപ്പൊന്നീസിലെ മൈസീനിയൻ സംസ്കാരവും. ഈജിയൻ സംസ്കാരം എന്നറിയപ്പെടുന്നത് വെങ്കലയുഗത്തിലെ ഗ്രീക്ക് സംസ്കാരത്തോടനുബന്ധിച്ച് രൂപം കൊണ്ടതാണ്. "കുളത്തിനു ചുറ്റും തവളകൾ എന്ന് പോലെയാണ് ഈജിയൻ കടലിനു ചുറ്റും ഗ്രീക്കുകാർ" എന്ന് പ്ലേറ്റോ പ്രസ്താവിച്ചിട്ടുണ്ട്. ആദ്യകാല ജനാധിപത്യവ്യവസ്ഥകൾ പലതും ഈജിയൻ മേഖലയിൽ രൂപം കൊണ്ടവയാണ്. ഇതിലെ ജലഗതാഗത മാർഗ്ഗങ്ങൾ കിഴക്കൻ മദ്ധ്യധരണ്യാഴിയിലെ വിവിധ സംസ്കാരങ്ങളെ ബന്ധിപ്പിച്ചു.
തർക്കങ്ങൾ
ഈ മേഖലയിൽ ഗ്രീസ്, തുർക്കി എന്നീ രാജ്യങ്ങൾ തമ്മിൽ പല തർക്കങ്ങളും ഉണ്ടായിട്ടുണ്ട്. 1970 മുതൽ ഇവ ഇരു രാജ്യങ്ങളും തമ്മിലുള്ള നയതന്ത്രബന്ധങ്ങളേയും ബാധിച്ചു തുടങ്ങി. 1987-ലും 1996-ലും ഈ പ്രശ്നങ്ങൾ സൈനികനടപടിയിലേക്ക് നീങ്ങിയേക്കാവുന്ന അവസ്ഥ വരെയായി. പ്രധാനമായും സമുദ്രാതിർത്തി, വ്യോമാതിർത്തി, ഈ മേഖലയിലൂടെയുള്ള യുദ്ധവിമാനങ്ങളുടെ പറക്കൽ, പ്രത്യേക സാമ്പത്തിക മേഖല മുതലായ വിഷയങ്ങളിലാണ് തർക്കങ്ങൾ.
പുറത്തേയ്ക്കുള്ള കണ്ണികൾ
വർഗ്ഗം:അറ്റ്‌ലാന്റിക് സമുദ്രത്തിലെ കടലുകൾ‎ വർഗ്ഗം:ഈജിയൻ കടൽ വർഗ്ഗം:മദ്ധ്യധരണ്യാഴി
വിക്ടർ ജോൺ പീറ്റർ
1960-ലെ വേനൽക്കാല ഒളിമ്പിക്സിലും 1964-ലെ വേനൽക്കാല ഒളിമ്പിക്സിലും 1968-ലെ വേനൽക്കാല ഒളിമ്പിക്സിലും മത്സരിച്ച ഒരു ഇന്ത്യൻ ഹോക്കി താരമാണ് വിക്ടർ ജോൺ "വി.ജെ."പീറ്റർ(1937 ജൂൺ 19, 1998 ജൂൺ 30). തമിഴ്നാട്ടിലെ മദ്രാസിലാണ് അദ്ദേഹം ജനിച്ചത്.
ഒളിമ്പിക് സംഭവങ്ങൾ
1960 റോം ഒളിമ്പിക്സിൽ പുരുഷൻമാരുടെ ഫീൽഡ് ഹോക്കിയിൽ രണ്ടാം സ്ഥാനം (വെള്ളി) നേടി. 1964 ടോക്കിയോ വേനൽക്കാല ഒളിമ്പിക്സിൽ ഇന്ത്യയ്ക്കായി പുരുഷൻമാരുടെ ഫീൽഡ് ഹോക്കിയിൽ ഒന്നാം സ്ഥാനം (സ്വർണ്ണം)നേടി 1968 മെക്സിക്കോ സിറ്റിയിലെ ഒളിമ്പിക്സിൽ പുരുഷ ഫീൽഡ് ഹോക്കിയിൽ മൂന്നാം സ്ഥാനം (വെങ്കലം)നേടി
1966 ഏഷ്യൻ ഗെയിംസിലെ സ്വർണ്ണ മെഡലിന് ബഹുമാനം അർപ്പിച്ചുകൊണ്ട് ഇന്ത്യൻ പോസ്റ്റ് 31 ഡിസംബർ 1966 ൽ പുറത്തിറങ്ങിയ പ്രത്യേക സ്മാരക സ്റ്റാമ്പിൽ പ്രദർശിപ്പിച്ച നാല് കളിക്കാരന്മാരിൽ ഒരാളായിരുന്നു വിക്ടർ ജോൺ പീറ്റർ. മറ്റ് മൂന്നു പേരാണ് വിനുദ് കുമാർ, ബൽബീർ സിങ്, മുഖ്ബൻ സിംഗ്.
അവലംബം
വർഗ്ഗം:ഇന്ത്യൻ ഹോക്കി കളിക്കാർ വർഗ്ഗം:ഒളിമ്പിക് സ്വർണമെഡൽ ജേതാക്കൾ വർഗ്ഗം:അർജ്ജുന പുരസ്കാരം ലഭിച്ചവർ വർഗ്ഗം:1937-ൽ ജനിച്ചവർ വർഗ്ഗം:ജൂൺ 19-ന് ജനിച്ചവർ വർഗ്ഗം:1998-ൽ മരിച്ചവർ വർഗ്ഗം:ജൂൺ 30-ന് മരിച്ചവർ
ജയപ്രകാശ് കാര്യാൽ
മലയാള നാടക പ്രവർത്തകനും ചിത്രകാരനുമാണ് ജയപ്രകാശ് കാര്യാൽ. നിരവധി നാടകങ്ങൾ സംവിധാനം ചെയ്തു. രംഗകല, ചമയം, ദീപവിതാനം, സംഗീതം തുടങ്ങി നാടകത്തിന്റെ എല്ലാ മേഖലകളിലും പ്രവർത്തിച്ചിട്ടുണ്ട്. ജയപ്രകാശ് കാര്യാലിനെക്കുറിച്ച് യതി കാവിൽ, ഗിരീഷ് കളത്തിൽ, സി.കെ. ഗിരീഷ് എന്നിവർ ചേർന്ന് ‘കാര്യാൽ മാഷ്: അരങ്ങിന്റെ സഹചാരി’ ഡോക്യുമെന്ററി തയ്യാറാക്കിയിട്ടുണ്ട്.
അവലംബം
വർഗ്ഗം:കേരള സംഗീതനാടക അക്കാദമി പുരസ്കാരം ലഭിച്ചവർ വർഗ്ഗം:നാടക സംവിധായകർ
ബോംബെ പദ്ധതി
ഇന്ത്യക്ക് സ്വാതന്ത്ര്യം ലഭിക്കുന്നതിന്റെ മുമ്പ് ഭാവി സമ്പദ്‌വ്യവസ്ഥ എങ്ങനെയായിരിക്കണമെന്ന അഭിപ്രായം ആസൂത്രണം ചെയ്ണ് പുറത്തിറക്കിയ രേഖയാണ്‌ ബോംബെ പദ്ധതി. 1944/1945 ൽ ഇന്ത്യയിലെ പ്രമുഖരായ എട്ട് വ്യവസായികൾ ചേർന്നാണ് ഇതിന് രൂപം നൽകിയത്. A Brief Memorandum Outlining a Plan of Economic Development for India, എന്നതാണ് ഇതിനായി അവർ തലക്കെട്ട് നൽകിയത്. ജെ.ആർ.ഡി. ടാറ്റ, ഘനശ്യാമ ദാസ് ബിർള, അർദേശിർ ദലാൽ, ശ്രീറാം, കസ്തൂർബായ് ലാൽഭായ്, അർദേശിർ ദരാബ്ഷാ ശ്രൂഫ്,പുരുഷോത്തംദാസ് ഠാക്കൂർദാസ്, ജോൺ മത്തായ് എന്നിവരായിരുന്നു ഇതിൽ പങ്കെടുത്ത വ്യവസായികൾ.
1944ലാണ് ഈ പദ്ധതി രേഖ ആദ്യമായി പ്രസിദ്ധീകരിച്ചത്. 1945ൽ രണ്ടു വോള്യങ്ങളിലായി രണ്ടാം ലക്കവും പ്രസിദ്ധീകരിച്ചു. പുരുഷോത്തംദാസ് ഠാക്കൂർദാസ് ആയിരുന്നു പത്രാധിപർ. പതിനഞ്ച് വർഷത്തിനകം കാർഷിക-വ്യാവസായിക മേഖലകളിൽ നിലവിലുള്ള വളർച്ചയുടെ ഇരട്ടി കൈവരിക്കുക എന്നതായിരുന്നു ഈ പദ്ധതിയുടെ മുഖ്യലക്ഷ്യം. പിൽക്കാലത്ത് പഞ്ചവത്സര പദ്ധതി ആസൂത്രണം ചെയ്യുന്നതിലും ബോബെ പ്ലാൻ ചെറുതല്ലാത്ത പങ്കുവഹിച്ചിട്ടുണ്ട്.
ഇന്ത്യയുടെ ആദ്യത്തെ പ്രധാനമന്ത്രിയായിരുന്ന ജവഹർലാൽ നെഹ്രു ആ പദ്ധതിയെ അംഗീകരിച്ചില്ലെങ്കിലും "ബോംബെ പദ്ധതിയുടെ നടപ്പാക്കലിനെക്കുറിച്ച്, നെഹ്രുവിയൻ യുഗത്തിൽ ബോംബെ പദ്ധതിയുടെ ശുപാർശകൾ മിക്കതും, പ്രയോഗത്തിൽ വരുത്തി (ഇടപെടലായ സർക്കാരും , വലിയ ഒരു പൊതുമേഖലാ സമ്പദ്വ്യവസ്ഥയും) ഒരു സമ്പദ്വ്യവസ്ഥയ്ക്ക് സാക്ഷ്യം വഹിച്ചു." അതിന്റെ സ്വാധീനശക്തി അതിനെ ഒരു ബിംബം ആയി കണക്കാക്കിയിരിക്കുന്നു, "ഇന്ത്യൻ ചരിത്ര ലിഖിതങ്ങളിൽ ബോംബെ പ്ലാൻ ഒരു സാങ്കല്പിക സ്ഥാനം പിടിച്ചെടുത്തു എന്ന് പറയുന്നതിൽ അതിശയോക്തി ഇല്ല, യുദ്ധാനന്തര ഇന്ത്യയുടെ സാമ്പത്തിക ചരിത്രത്തെക്കുറിച്ച് നടത്തിയ ഒരു പഠനവും ഇതിനെ പരാമർശിക്കാതിരുന്നിട്ടില്ല . ആഭ്യന്തര മുതലാളിത്തവർഗത്തിന്റെ വികസനത്തിന്റെയും ദേശീയ ഭാവനയുടെയും ഒരു സൂചകമായി നിലകൊള്ളുന്നു.
വർഗ്ഗം:ഇന്ത്യയുടെ സമ്പദ്‌വ്യവസ്ഥ
മാവ്ക
ഉക്രേനിയൻ നാടോടിക്കഥകളിലെയും പുരാണങ്ങളിലെയും ഒരു തരം സ്ത്രീ ആത്മാവാണ് മാവ്ക (ഉക്രേനിയൻ: Мавка). മാവ്ക നീണ്ട മുടിയുള്ള ഒരു രൂപമാണ്, ചിലപ്പോൾ നഗ്നരാണ്, സാധാരണയായി പുരുഷന്മാരെ അവരുടെ മരണത്തിലേക്ക് വശീകരിക്കുന്ന പ്രലോഭന രൂപങ്ങളായി സാധാരണയായി ചിത്രീകരിക്കപ്പെടുന്നു.
ടെർമിനോളജി
ഉക്രേനിയൻ ഉൾപ്പെടെ പേരുകളിലും അക്ഷരവിന്യാസത്തിലും വ്യത്യാസമുണ്ട്: Мавка, mavka, навка, navka, нявка, nyavka. എന്നിരുന്നാലും, പറയുന്നതിനെ ആശ്രയിച്ച്, മാവ്കയും ന്യാവ്കയും തമ്മിൽ വ്യത്യാസങ്ങളുണ്ട്. ഈ പദങ്ങളെല്ലാം പ്രോട്ടോ-സ്ലാവിക് *നാവ് 'ദ ഡെഡ്' എന്നതിൽ നിന്നാണ് ഉരുത്തിരിഞ്ഞത്, അവ ബൾഗേറിയൻ ഭാഷയുമായി ബന്ധപ്പെട്ടിരിക്കുന്നു:
നാടോടിക്കഥകൾ
ന്യാവ്‌കയ്ക്ക് "തിരിച്ചുമില്ല", അതായത് അവരുടെ ഉള്ളം കാണാൻ കഴിയും. ഇത് മവ്കയും ന്യാവ്കയും തമ്മിലുള്ള പ്രാഥമിക വ്യത്യാസങ്ങളിലൊന്നാണ്.
ട്യൂൾലേക്ക്
അമേരിക്കൻ ഐക്യനാടുകളിലെ കാലിഫോർണിയയിൽ സമുദ്രനിരപ്പിൽ നിന്ന് ഏകദേശം 4,066 അടി (1,239 മീ) ഉയരത്തിൽ സ്ഥിതിചെയ്യുന്നതും, വടക്കുകിഴക്കൻ സിസ്ക്യൂ കൗണ്ടി യിലുൾപ്പെട്ടതുമായ ഒരു നഗരമാണ് ട്യൂൾലേക്ക്. സമീപത്തായുള്ള ട്യൂൽ തടാകമാണ് നഗരത്തിന്റെ പേരിന് ആധാരം. 2000 ലെ സെൻസസിൽ 1,020 ആയിരുന്ന ഈ നഗരത്തിലെ ജനസംഖ്യ 2010 ലെ സെൻസസ് പ്രകാരം 1,010 ആയി കുറഞ്ഞിരുന്നു.
അവലംബം
വർഗ്ഗം:കാലിഫോർണിയയിലെ നഗരങ്ങൾ
പാടക്കുരുവി
പാടക്കുരുവിയ്ക്ക് Paddyfield Warbler എന്ന് ഇംഗ്ലീഷിൽ പേര്. ശാസ്ത്രീയ നാമം Acrocephalus agricola എന്നാണ്.
വിതരണം
മദ്ധ്യ ഏഷ്യയിൽ പ്രജനനം നടത്തുന്ന ഇവ തണുപ്പുകലത്ത് പാകിസ്താൻ, ഇന്ത്യ എന്നിവിടങ്ങളിളേക്ക് ദേശാടനം നടത്തുന്നു. കരിങ്കടലിന്റെ പടിഞ്ഞാറൻ തീരത്ത് ബൾഗേറിയക്കും റുമാനിയയ്ക്കും ഇടയിൽ ഒരു ഇനത്തെ കാണുന്നുണ്ട്.
വിവരണം
13 സെ.മീ നീളം. ചിറകുകളുടെ അറ്റം തമ്മിൽ 15-17.5 സെ.മീ അകലം. മുകൾ വശം വരകളില്ലാത്ത ഇളം തവിട്ടു നിറം. മങ്ങിയ അടിവശം. വെള്ള പുരികം.
ഭക്ഷണം
പ്രാണികളാണ് പ്രധാന ഭക്ഷണം.
പ്രജനനം
അധികം ഉയരമില്ലാത്ത പുല്ലുകൾക്കിടായിലുള്ള കൂട്ടിൽ 4-5 മുട്ടകളിടും.
അവലംബം
വർഗ്ഗം:കേരളത്തിലെ പക്ഷികൾ
പറവ (ചലച്ചിത്രം)
സൗബിൻ സാഹിർ സംവിധാനം ചെയ്ത് പുറത്തിറങ്ങിയ മലയാള കോമഡി ചലച്ചിത്രമാണ് പറവ (English: Bird). ഷാഹിർ, മുനീർ അലി എന്നിവരുടെ സംയുക്ത തിരക്കഥയിൽ രൂപംകൊണ്ട ഒരു നാടക ചലച്ചിത്രമാണ് ഇത്. കൂടാതെ ഇത് സാഹിർ സംവിധായകൻ ആയി ഉള്ള അരങ്ങേറ്റം ചിത്രം കൂടിയാണിത്. അഹ്മദ് ഷാ, ഗോവിന്ദ് വി. പൈ, ഷെയ്ൻ നിഗം ​​എന്നിവരാണ് പ്രധാന വേഷങ്ങൾ ചെയ്‌തിരിക്കുന്നത്‌. ഈ ചിത്രത്തിൽ ദുൽഖർ സൽമാൻ വലിയൊരു കഥാപാത്രത്തെ അവതരിപ്പിക്കുന്നു. 2016 ജൂൺ 1 ന് എറണാകുളത്ത് ഫോർട്ട് കൊച്ചിയിൽ ചിത്രത്തിന്റെ ഫോട്ടോഗ്രാഫി തുടങ്ങി. 2017 സെപ്റ്റംബർ 21 നാണ് ചിത്രം റിലീസ് ചെയ്തത്.
ബാംഗ്ലൂർ ഡെയ്സ്, പ്രേമം (ചലച്ചിത്രം) എന്നീ സൂപ്പർ ഹിറ്റുകൾക്ക് ശേഷം അൻവർ റഷീദ് നിർമ്മിച്ച ചിത്രം ആണ് ഇത്. രണ്ട് വർഷങ്ങൾ കൊണ്ടാണ് ചിത്രീകരണം പൂർത്തീകരിച്ചത്.
പ്ലോട്ട്
പറവ പോലെ ഉയർന്നും താഴ്ന്നും സഞ്ചരിക്കുന്നവരുടെ ജീവിതമാണ് സിനിമ പറയുന്നത്. പ്രാവ് പറത്തൽ വിനോദവും മത്സരവുമായി കരുതുന്ന മട്ടാഞ്ചേരിക്കാരുടെ കഥയാണ് അല്ല ജീവിതമാണ് ഈ സിനിമ പറയുന്നത്. കൊച്ചിയിൽ മട്ടാഞ്ചേരിയിൽ ജനിച്ചു വളർന്ന കൗമാരക്കാരായ ഇർഷാദ്, ഹസീബ് എന്നിവരുടെ ജീവിതത്തെ ചുറ്റിപ്പറ്റിയാണ് കഥ. പ്രാവ് വളർത്തലിലും, മീൻ വളർത്തലിലും ആനന്ദം കണ്ടെത്തുന്ന, 14 വയസ്സുകാർ ആണ് ഇരുവരും. ഇർഷാദിന്റെ ഇക്കയായി ഷൈൻ നിഗവും, വാപ്പയുടെ വേഷം കാഴ്ച വെച്ച സിദ്ധിക്കും ആണ്. ഇരുപത്തഞ്ചു മിനിറ്റ് മാത്രം പ്രത്യക്ഷപ്പെടുന്ന കഥാഗതിയിൽ വളരെയധികം പ്രാധാന്യമുള്ള ഇമ്രാൻ എന്ന കഥാപാത്രം ആണ് ദുൽഖർ സൽമാൻ സിനിമയിൽ. അസീബിന്റെയും ഇച്ചാപ്പിയുടെയും ശത്രുപക്ഷത്താണ്‌ പ്രാവുവളർത്തൽ തൊഴിലാക്കിയ ഷൈൻ ടോം ചാക്കോ അവതരിപ്പിക്കുന്ന കഥാപാത്രം. ശൈശവ വിവാഹം, മയക്കുമരുന്ന് വിതയ്ക്കുന്ന ആപത്തുകൾ തുടങ്ങിയ സാമൂഹ്യപ്രസക്തിയുള്ള കാര്യങ്ങൾ, ചിത്രത്തിന്റെ ഒഴുക്കിനൊപ്പം തന്നെ പരാമർശിച്ചു പോകുന്നു. ശ്രീനാഥ് ഭാസി, ഇന്ദ്രൻസ്, ജാഫർ ഇടുക്കി, ശ്രിന്ദ, ഗ്രിഗറി ജേക്കബ് എന്നിവരാണ് മറ്റു കഥാപാത്രങ്ങളെ അവതരിപ്പിക്കുന്നത്.
ചിത്രികരണം
പല സംവിധായകരുടെ കൂടെ പ്രവർത്തിച്ച ശേഷം സാഹിർ സുഹൃത്ത് മുനീർ അലിയുമായി ഒരു തിരക്കഥാ തുടങ്ങി, മുനീർ അലി 5 സുന്ദരികൾ എന്ന ചിത്രത്തിന് തിരക്കഥാ എഴുത്തിയ വ്യക്തി ആണ്. . 2016 കളുടെ തുടക്കത്തിൽ അൻവർ റഷീദ്, സാഹിർ സംവിധാനം ചെയ്യുന്ന ചിത്രം നിർമ്മിക്കും എന്ന് പ്രഖ്യാപിച്ചു. 13 നും 26 നും ഇടയിൽ പ്രായമുള്ള സ്ത്രീ-പുരുഷ അഭിനേതാക്കളെ തേടി സോഷ്യൽ മീഡിയയിൽ ഉടനീളം 2016 ഏപ്രിൽ 23 നാണ് കാസ്റ്റ് കോൾ പ്രഖ്യാപനം നടത്തി.
2016 ജൂൺ 1 ന് ഫോർട്ട് കൊച്ചിയിലെ ക്വിസ കഫിൽ ഷൂട്ടിംഗ് ആരംഭിച്ചു.
സംഗീതം
വിനയക് ശശികുമാർ എഴുതിയ വരികൾ യഥാർത്ഥ ശബ്ദ ട്രാക്ക്, പശ്ചാത്തല സ്കോർ എന്നിവ രചിച്ചത് റെക്സ് വിജയന് ആണ്.
വിമർശന പ്രതികരണം
പറവ'യെത്തേടിയെത്താനിടയില്ലെങ്കിലും അരികുജീവിതങ്ങളുടെ തിളക്കമുള്ള ചില ചിത്രങ്ങളെങ്കിലും കാണികളിൽ അവശേഷിപ്പിക്കുവാൻ 'പറവ'ക്കാവുന്നുണ്ട്".
മനുഷ്യനോടൊപ്പം പ്രാവുകളും അഭിനയിക്കുന്നുവോ എന്ന് തോന്നും പറവ കണ്ടാൽ.മലയാള സിനിമയിൽ കാണാത്ത കഥാപാശ്ചത്തലത്തിൽ പ്രേക്ഷകന് പറന്ന് നടക്കാൻ അവസരം ഒരുക്കുകയാണ് പറവ എന്ന് പറയാം.
കശക്കൽ അൽഗൊരിതം
സമാന സാധ്യതയാൽ ഒരു കൂട്ടം വസ്തുക്കളെ കൂട്ടി കലർത്തുന്ന അൽഗൊരിതങ്ങളെ കശക്കൽ അൽഗൊരിതങ്ങൾ അഥവാ ഷഫ്ലിങ്ങ് അൽഗൊരിതങ്ങൾ എന്നു വിളിക്കാം.
സങ്കീർണ്ണത
ഈ അൽഗൊരിതത്തിന്റെ സങ്കീർണ്ണത ~ (N + N * (റാൻഡം സംഖ്യ സൃഷ്ടിയ്ക്കുവാനാവശ്യമായ സങ്കീർണ്ണത)
അവലംബം
വർഗ്ഗം:അൽഗൊരിതങ്ങൾ
ലെ കനാൽ എൻ ഫ്ലാൻ‌ഡ്ര പാർ ടെംപ്‌സ് ട്രിസ്റ്റെ
ബെൽജിയൻ ചിത്രകാരനായ തിയോ വാൻ റൈസൽ‌ബെർഗ് വരച്ച എണ്ണച്ചായാചിത്രമാണ് ലെ കനാൽ എൻ ഫ്ലാൻ‌ഡ്ര പാർ ടെംപ്‌സ് ട്രിസ്റ്റെ.
ഈ ചിത്രം 2011 ജൂണിൽ ഒരു അജ്ഞാതനായ വിലയ്‌ക്കു വാങ്ങുന്ന ഒരാൾക്ക് ഏകദേശം നാല് ദശലക്ഷം ഡോളറിന് വിറ്റു.
ചിതരചന
ഒരു ഫ്ലെമിഷ് കനാലിന്റെ ഇരുവശങ്ങളിലുള്ള മരങ്ങൾ പെയിന്റിംഗിൽ കാണാം. പെയിന്റിംഗിലെ ചാനൽ ബ്രൂഗസിനും ഡാമ്മെയ്ക്കും ഇടയിൽ ഒഴുകുന്ന നിലവിലുള്ള കനാലുമായി ബന്ധപ്പെട്ടിരിക്കുന്നു. ഇടത് വരിയിലെ മരങ്ങൾ പശ്ചാത്തലത്തിലേക്ക് താളാത്മകമായി പിന്നോട്ട് പോവുകയാണ് (വലതുവശത്തെ വരിയിലെ വൃക്ഷങ്ങളുടെ ചലനം കഷ്ടിച്ച് മനസ്സിലാക്കാവുന്നതേയുള്ളൂ). പിൻവാങ്ങുന്ന മരങ്ങൾ കാഴ്ചപ്പാട് താഴുന്നിടത്ത് എതിർദിശയിൽ ചരിഞ്ഞിരിക്കുന്നു.
അദ്ദേഹത്തിന്റെ മിക്ക പോയിന്റിലിസ്റ്റ് ഓവെയറിലെയും പോലെ, വാൻ റൈസൽ‌ബെർ‌ഗെ ഇവിടെ ചെറിയ ഡോട്ടുകളിൽ പോയിന്റിലിസത്തിൽ പ്രയോഗിച്ച ഡാപ്പിംഗ് നിറങ്ങൾ (ഹ്രസ്വ) ബ്രഷ് സ്ട്രോക്കുകളുമായി സംയോജിപ്പിച്ചു. അത് പുല്ല് വരയ്ക്കാൻ ഉപയോഗിച്ചിരിക്കുന്നു. വിശദാംശങ്ങളോടുള്ള വാൻ റൈസൽ‌ബെർഗിന്റെ ശ്രദ്ധ ഇവിടെ പ്രകടമാണ് പോയിന്റിലിസത്തിലും നിറം തിരഞ്ഞെടുക്കുന്നതിലുമുള്ള അദ്ദേഹത്തിന്റെ വൈദഗ്ദ്ധ്യം ഈ പെയിന്റിംഗിന്റെ ഉപരിതലത്തെ സ്പന്ദിക്കുകയും തിളക്കമുള്ളതാക്കുകയും ചെയ്യുന്നു.